




SKANDINAVISK UFO INFORMATION 

SUFOI er en forening, der har til formål at bidrage til op¬ 
klaringen af UFO-fænomenerne ved indsamling og be¬ 
arbejdning af observationsberetninger samt at udbrede 
kendskabet til emnet ved publikationer, foredrag og an¬ 
den udadvendt virksomhed. 

Det er SUFOIs opfattelse, at de mange observationsbe¬ 
retninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen bestemt 
teori om deres art eller oprindelse. 

Ved et UFO forstår vi: »Et uidentificeret flyvende objekt, 
hvis væsentligste kendetegn er, at det selv efter en nøje 
undersøgelse foretaget af kompetente forskere ikke kan 
forklares som værende et kendt, naturligt fænomen.« 
SUFOI ledes af Repræsentantskabet og 
Forretningsudvalget 

Forretningsudvalget, der vælges af repræsentantska¬ 
bet, forestår den daglige ledelse af SUFOI. 
Repræsentantskabet består af forretningsudvalget samt 
1 repræsentant fra hvert af de til enhver tid etablerede 
områder i Skandinavien og de nedsatte arbejdsudvalg. 

SUFOI og »UFO-NYT« 

De i »UFO-NYT« offentliggjorte artikler fremtræder som 
bidrag til kendskabet og forståelsen af UFO-forskningen 
i dens forskellige former, uden at SUFOI nødvendig¬ 
vis anerkender de tanker, som måtte fremkomme heri 
og uden at organisationen hæfter for de fremsatte me¬ 
ninger. Red. 

FORRETNINGSUDVALGET 

De med * mærkede repræsentantskabsmedlemmer er 
tillige indvalgt som medlemmer af forretningsudvalget. 

Abonnement bestilles lettest ved at indbetale medlems¬ 
kontingentet (d.kr. 65,00 for året 1978) til Regnskabs¬ 
kontorets gironr. 9 11 77 25; det kan også bestilles 
på ethvert postkontor samt hos landpostbudet. 
Adresseændringer etc. bedes hurtigst muligt meddelt 
til SUFOIs Ekspedition, da denne fremgangsmåde har 
vist sig at give færrest fejl. 

UFO 
årsag til 
flyforlis? 


af Erling Jensen 

Som lovet tidligere skal vi redegøre nærmere 
for begivenheden i oktober 1978, hvor et au¬ 
stralsk énmotoret fly forsvandt under mystiske 
omstændigheder. 

Hvordan det blev kendt: 

Til at begynde med blev det blot oplyst, at flyet 
var savnet, og ingen nævnte UFOer. Begiven¬ 
heden blev tilsyneladende røbet til pressen af 
kolleger til den forsvundne pilot. De havde hørt 
konversationen over radioen. Pressen slog 
kraftigt ned på hændelsen, og den blev omtalt 
over hele verden. Den 23. og 24. oktober 1978 
omtaltes den i flere danske aviser. 

Hvad gjorde SUFOI? 

Vor Efterforskningsafdeling gik straks i gang 
med at få verificeret historien. Det har tidligere 
vist sig, at begivenheder på den anden side af 
Jorden kan vække furore her, men der vil næ¬ 
sten altid mangle en opfølgning fra Pressens si¬ 
de, hvorfor vi kan blive nødt til at efterforske sa¬ 
gen selv for at få undersøgt, om der er tale om 
en »and« - eller om der virkelig kunne være kød 
på sagen. Ole Henningsen fra Efterforsknings¬ 
afdelingen gik derfor i gang med at undersøge 
sagen gennem flere forskellige kanaler. 

Meget hurtigt fik vi et venligt og omfattende 
svar fra »Det Australske Transportministe¬ 
rium«. I brevet redegør vicedirektør Ken Willi¬ 
ams fra Public Relations Afdelingen for de fak¬ 
tiske begivenheder, samt fremlægger en hypo¬ 
tese. Endvidere hedder det i brevet, at en af¬ 
skrift af båndoptagelsen med pilotens samtale 
med flyveledelsen findes vedlagt. Det gjorde 
den nu ikke, og SUFOI tilskrev Ken Williams og 
bad om at få denne afskrift fremsendt. Endvi¬ 
dere stillede vi nogle flere spørgsmål, ligesom 
vi bad om at måtte få en kopi af båndoptagel- 



Valentich her vist i sin 
Air Cadet Corps uniform. 


sen med de sidste sekunders transmission, idet 
der over radioen hørtes en metallisk lyd. Vi øn¬ 
skede at sammenligne lyden med andre (for¬ 
modede) UFO-lyde. Til trods for det hurtige og 
omfattende svar, vi fik første gang, har vi trods 
flere rykkere ikke kunnet få noget svar på vor 
anden henvendelse, uvist af hvilken grund. Mu- 


Undskyld! 

Vi er meget kede af, at UFO-NYT nr. 2 kom så 
sent ud til vore abonnenter. Den store forsin¬ 
kelse skyldtes et sammentræf af mange uhel¬ 
dige omstændigheder, som SUFOI for en stor 
dels vedkommende var helt uden indflydelse 
på: arbejdsnedlæggelser i forbindelse med 
overenskomstsituationen, strejker blandt 
postpersonalet og meget andet. Som et lille 
»plaster på såret« har vi udvidet dette num¬ 
mer med hele 8 ekstra sider, idet vi endnu en 
gang undskylder og siger Dem tak for Deres 
tålmodighed. Red. 

ligvis skyldes det, at Transportministeriet siden 
vor første skrivelse er blevet oversvømmet med 
henvendelser fra hele verden, og derfor har 
slået bak. Samtidig med ovennævnte tog SU- 
FOI kontakt med de lokale UFO-organisatio- 
ner og bad dem fremskaffe os relevante data 
samt materiale om begivenheden. På basis af 
vore undersøgelser kan vi fremlægge følgende 
detaljer, som er en mosaik over alt det væsent¬ 
lige i vort kildemateriale. Så vidt det er os be¬ 
kendt, er efterfølgende den mest detaljerede 
beretning, som til dato er fremkommet over be¬ 
givenheden. 

Piloten og hans kvalifikationer 

Frederich Valentich var 20 år gammel og boede 
i Avondale Heights, som er en forstad til 
Melbourne. Selv om Valentich var flyveinstruk- 
tør i Royal Australian Air Force Training Corps, 
kan man ikke sige, at han var nogen særlig er¬ 
faren pilot, idet han havde mindre end 200 ti¬ 
mers flyvning. Han havde privat pilotcertifikat 
uden restriktioner, men havde ikke instrument 
flyvningsbevis. I stedet havde han tilladelse til 


at flyve natflyvning under V.M.C. forhold, dvs i 
godt vejr, hvorved han hele tiden kunne have 
jordsigt. Han havde kun ringe erfaring med 
natflyvning (15 timer), og den fatale flyvning var 
hans første natflyvning over vand. Valentich 
havde haft timer i kunstflyvning, og trods sine 
forholdsvis få flyvetimer regnedes han for en 
kompetent pilot. 

Vallentich var vellidt. »Han var altid i godt hu¬ 
mør og havde en masse venner«, siger hans 
forlovede. 

Faderen siger: »Siden han var 12, har han øn¬ 
sket at blive trafikpilot. Han er en positiv dreng, 
der ikke løber med sludder«. 

Valentich’s eskadrillechef, R. Grandy, udtalte 
»at Valentich var fornuftig, og at han ikke var 
noget sludrehoved. Han blev udvalgt til instruk¬ 
tør, fordi han ikke var noget fjols.« 

Flyet 

Valentich fløj i en énmotoret, blå- og hvidmalet 
Cessna 182, indregistreret VH-DSJ og ejet af 
Southern Air Services, Moorabbin. Før flyvnin¬ 
gen tankede Valentich flyet helt op, hvilket gav 

ham mulighed for at holde sig i luften i 5 timer, 
og med en hastighed på ca. 235 km/t betød det 
maksimalt ca. 1100 km flyvning. 

En CE 182 har sine brændstoftanke i vinger¬ 
ne, og der er ingen brændstofpumpe, idet 
brændstoffet flyder til motoren ved hjælp af 
tyngdekraften. Det betyder, at flyet ikke kan be¬ 
nyttes til kunstflyvning, men også at det ikke 
kan flyve med bunden i vejret i mere end nogle 
få sekunder, før motoren går ud p. gr. af 
brændstofmangel. 

Olien flyder til motoren på samme måde. Fly¬ 
et var forsynet med en VHF nødradiosender, 
men man har ikke opfanget nogle signaler fra 
den, selv om den er beregnet til at fungere, og¬ 
så hvis flyet styrter ned over et vandområde. 
Endvidere havde flyet en »Floating Section«, 
dvs. en del af flyet, som ville flyde på vand. 


Vejrforholdene 

Lørdag den 21. oktober 1978 om aftenen var 
varm, stille og næsten skyfri. En svag brise 
blæste fra nordvest. Der var meget naturligt en 
temperaturinversion, men hvor kraftig og i hvil¬ 
ken højde vides ikke. 

Kl. 19 sås Venus 22° 50/ over horisonten 
i retning vest-sydvest. Månen var ikke på 
himlen, og Solen var gået ned kl. 18.45; tus- 
mørkeperioden endte kl. 19.13. 


Flyvningen 

Frederich Valentich indleverede en omhygge¬ 
ligt udarbejdet flyveplan til Briefing kontoret på 
Moorabbin Lufthavnen. 

Målet for flyvningen var King Island flyve¬ 
plads på øen af samme navn samt returflyvning 
til Moorabbin ad samme rute, en samlet distan¬ 
ce på 2 x 300 km. 

Ruten fra Moorabbin til King Island var ikke 
den direkte kurs. For atflyveden kortest mulige 
strækning over åbent vand, havde Valentich 
valgt at flyve langs med kysten til Kap Otway, 
for derfra at sætte tværs over Bass-Strædet til 
nordspidsen af King Island, hvorved ruten blev 
ca. 50 km længere end fugleflugtslinien mellem 
Moorabbin og King Island. 

Flyvningen blev foretaget uden for kontrolle¬ 
ret luftrum, hvorfor den ikke blev fulgt på radar. 

Valentich startede kl. 18.19 fra Moorabbin, 
og kl. 19.00 meddelte han til flyveinformations¬ 


tjenesten i Tullamarine, at han var nået de 175 
km til Kap Otway, og at han nu satte kurs mod 
nordspidsen af King Island. 

Den første indikation om noget usædvanligt 
kom kl. 19.06, hvor Valentich kaldte flyveledel¬ 
sen spurgte, om de havde noget kendskab 
til anden flytrafik under 5000 fod (ca. 1550 m) i 
området. Flyveledelsen svarede, at det havde 
man ikke. 

Valentich: »Der ser ud til at være et stort fly un¬ 
der 5000 fod.« 

Kontrollen: »Hvilken type fly?« 

Valentich: »Det ved jeg ikke. Det har fire klare 
lys, som ligner landingslys . . . Flyet har netop 
passeret over mig, ca. 300 meter over mig.« 
Kontrollen: »Kan du bekræfte, at det drejer sig 
om ets/or/fly?« 

Valentich: »Ja. Med den fart det havde på, - er 
der noget fly fra flyvevåbnet i nærheden?« 
Kontrollen: »Nej. Bekræft, at du ikke kan identi¬ 
ficere flyet.« 

Valentich: »Det er korrekt.« 
kl. 19.08 kalder piloten igen jordkontrollen. 
»Det kommer nu imod mig fra stik øst. Det ser 
ud til at have et eller andet for. Det flyver med 
en fart, som jeg ikke kan bedømme.« 

Kontrollen: »Hvad er din højde?« 

Valentich: »4500 fod (ca. 1400 m).« 

Kontrollen: »Kan du bekræfte, at du ikke kan 
identificere flyet?« 

Valentich: »Ja.« 

kl. 19.09 kalder Valentich igen: »Det er ikke no¬ 
get fly, det er . . . 

(Afbrydelse i transmissionen). 

Kontrollen: »Kan du beskrive luftfartøjet?« 
Valentich: »Det flyver forbi nu. Det er aflangt. 
Jeg kan ikke sige mere . . . Det kommer efter 
mig nu. Det ser ud til at være stationært. Jeg 
kredser, og tingesten kredser oven over mig. 
Det har et grønt lys og en slags metallisk lys på 
ydersiden.« 

Derefter meddelte Valentich, at nu var det 
forsvundet. 

Kontrollen: »Bekræft, at det er forsvundet?« 
Valentich: »Det stemmer. Ved I, hvilken type 
luftfartøj det drejer sig om? Er det militært?« 
Kontrollen: »Der er ingen militær-trafik i områ¬ 
det.« 

Kl. 19.12 kalder Valentich atter: »Min motor ho¬ 
ster, ryster og mister omdrejninger.« 

Kontrollen: »Hvad agter du at gøre?« 

Valentich: »Jeg fortsætter mod King Island. Det 


UFO-NYT 3-79 89 


ukendte luftfartøj holder sig nu svævende over 
mig.« 

Kontrollen: »Det er forstået.« 
kl. 19.12:28 Valentich: (Trykkersendeknappen 
ned uden at tale. Der høres en flere (18 ?) se¬ 
kunder lang »metallisk« lyd, hvorefter sendin¬ 
gen ophører.) 

Man har ikke fået identificeret den høje, metal¬ 
liske lyd, som blev hørt til sidst. 

Unavngivne radioeksperter siger, at det var 
ikke den støj, som fremkommer ved at tabe mi¬ 
krofonen, eller nogen anden kendt lyd. 

Flyveleder Steve Robey kaldte forgæves Va¬ 
lentich, men til dato har man hverken hørt eller 
set noget til VH-DSJ eller dets pilot. 

Eftersøgningen 

Så snart radioforbindelsen med flyet forsvandt, 
blev redningstjenesten adviseret. Da flyet ikke 
var ankommet til King Island kl. 19.28 som be¬ 
regnet efter flyveplanen, satte man øjeblikkelig 
en eftersøgning i gang. Den bestod i første om¬ 
gang af en natlig eftersøgning i området ud for 
Kap Otway, men gav intet resultat. Søndag 
morgen startede et Lockheed Orion-fly fra 
RAAF’s Edinburgh-Base en eftersøgning i om¬ 
rådet. Hele søndagen og mandagen gennem- 
fløj det et meget stort område af Bass-Strædet 
uden at finde flyet eller at høre noget til flyets 
nødsender. 

Om søndagen havde flyet observeret en olie¬ 
plet ca. 30 km nord for King Island, og løjtnant 
Bill Stigson fra flyet meldte, at man havde ned¬ 
kastet en markeringsbøje på stedet. En båd 
blev sendt ud fra Warrnambool for at tage prø¬ 
ver af olien. Prøverne viste, at olien ikke stam¬ 
mede fra noget fly, men var rå-olie udslip fra et 
tankskib. Senere rapporterede Orion-flyet, at 
man havde set formodede vragrester omkring 
40 km fra Kap Wickham på King Island. Endnu 
en båd blev sendt ud, men »vraggodset« viste 
sig at være plasticposer samt papkasser. 

Eftersøgningen varede i fire dage, og den 
blev indstillet den 25. oktober. Luftfartøjer og 
skibe blev imidlertid anmodet om at være på 
udkig efter vragrester af enhver art. I eftersøg¬ 
ningen deltog foruden Orion-flyet 7 private fly 
samt adskillige fiskerbåde, og de finkæmmede 
forgæves et område på ikke mindre end 17.000 
kvadratkilometer! 

Den 28. oktober sendte man endvidere et 2- 
motoret Aero-Commander fly ud på en efter¬ 


søgning af sydvest-kysten af delstaten Victoria 
for om muligt at finde vragrester, som strøm og 
vind ville have vasket ind på kysten - men også 
uden resultat. 

Luftfartsmyndighederne udtaler, at såfremt 
der på et eller andet tidspunkt skulle blive fun¬ 
det vragrester, som med sikkerhed kan siges at 
stamme fra VH-DSJ, vil eftersøgningen blive 
genoptaget. 

UFO-aktivitet i området 

Det har vist sig, at Valentich ikke var den ene¬ 
ste, som så UFOer i det pågældende område 
den 21. oktober. En talsmand for RAAF har så¬ 
ledes udtalt, at man fra den 18.-22. oktober 
modtog indberetning om 11 observationer. De 
lokale UFO-organisationer har bl.a. berettet om 
følgende observationer, der alle stammer fra 
den 21. oktober: 

(Bogstaverne refererer til positionerne på 
kortet) 

A. Renison, King Island kl. 03.30 

Vagtmand Jim Dillon ved Renison tin-minen 
stod og lavede morgenkaffe, da han fik øje på 
en rødtlysende kugle forsynet med en lang ha¬ 
le. Den bevægede sig hurtigt over himlen. Hr. 
Dillon siger, han ofte har set meteoritter, »men 
dette var ingen meteorit«. 

B. King Island kl. 14.00 

En ung kvinde, fru K.M., lå og tog solbad i bag¬ 
haven ved sit hjem i Cume. »Jeg lå på græs¬ 
plænen og kiggede op på himlen, som var helt 
klar og blå, bortset fra en stor sky umiddelbart 
over mig. Som jeg lå og kiggede, dukkede der 
pludselig et objekt i bevægelse ud af skyen. Det 
bevægede sig fra øst mod vest og ud over ha¬ 
vet. Det var meget højt oppe. Da jeg havde be¬ 
tragtet det et stykke tid, råbte jeg på min mand, 
at han skulle komme ud at se det. Men han 
kunne ikke få øje på det. Objektet fortsatte et 
godt stykke vej. Så stoppede det og kom igen 
langsomt tilbage. Det befandt sig i en vinkel til 
jordoverfladen på ca. 70 grader. Det var et ly¬ 
sende hvidt eller sølvagtigt objekt, »som en 
kæmpe golfkugle, og skyen, den kom ud fra, 
forekom helt normal.« Kvinden oplyste, at hun 
havde set et lignende objekt i februar måned. 
Men det var, ligesom det var forsynet med plet¬ 
ter, og ingen af objekterne gav nogen lyd fra 
sig. 

C.Corio, kl. 15.00 

En 14-årig ung mand ved navn Mark, fra Gee- 
long, var i færd med at spille tennis sammen 
med 3 andre på en tennisbane i Geelong, alt 
imens 12 andre spillede på de omkringliggende 
baner. - »Jeg ville strække halsen lidt og så da 
tingesten oppe i luften. Jeg sagde til fyren nær¬ 
mest ved mig: »Hvad er det deroppe for no¬ 
get?« Han sagde, at det vidste han ikke, og fort¬ 
satte spillet. Jeg selv fortsatte også spillet, men 
kiggede stadig bagud efter tingesten. Den hav¬ 
de en farve som en slags metallisk silke, var 
klart lysende og fremstod på en fuldstændig 
klar og blå himmel. Der var 2 objekter forbun¬ 
det med hinanden ved rør. De var cigarformede 
og syntes at være lidt mindre end et Jumbo-fly. 
De to lige rørstykker, der forbandt dem, var 
skinnende blanke. Objektet bevægede sig 
langsomt og var synligt i ca. 10 eller 15 minut¬ 
ter, og hver gang, jeg kiggede op, havde det 
indtaget en lidt ændret position. Jeg troede 
først, det var et fly, men jo mere, jeg betragtede 
det, syntes det helt anderledes. Det havde 
hverken hale eller vinger. Det befandt sig næ¬ 
sten lige over vore hoveder og bevægede sig 
fra vest mod øst. Der var ca. 12 andre på banen 
omkring os på det tidspunkt.« 

Den unge mands moder sagde, at han beret¬ 
tede om objektet, da han kom hjem den dag. 
Næste dag hørte de i radioen om pilotens for¬ 
svinden og begyndte at gennemtænke hændel¬ 
sen. Fra beskrivelsen i radioen havde det tilsy¬ 
neladende lighedspunkter med, hvad Mark 
havde set. - UFO-forskningscentret sagde, at 
de dér senere blev kontaktet af et cricket-hold, 
der på samme tidspunkt spillede i nærheden. 
De havde også set objektet. 


D. Kap Otway kl. 16.15 

En moder og hendes søn fra Geelong var på 
biltur ad Kap Otway-halvøen, nær Colac. - »Min 



søn sagde, at han så en mærkelig tingest oppe i 
luften, når han kiggede ud ad bilens siderude. 
Vi kørte mod øst på det tidspunkt, da jeg så to 
objekter komme fra syd-vest. Jeg kunne ikke 
regne ud, hvad det var for noget. Der kom et ly¬ 
sende skær fra dem, ligesom sølvglinsende 
hvidt. Jeg stoppede motoren for at erfare, om vi 



kunne høre nogen lyd fra dem. Jeg tænkte, at 
det måske kunne være svæveplaner, men de 
havde ingen vinger. Hvad der undrede os var, 
at de fløj med så stor præcision. Den ene fløj ik¬ 
ke hurtigere end den anden, de fulgtes ad. På 
deres overside fandtes en slags finner. De be¬ 
fandt sig i en vinkel på ca. 75 grader til jordo¬ 
verfladen, og de stoppede ikke på noget tids¬ 
punkt og frembragte overhovedet ingen lyd — 
vi var virkelig forbløffede. Vi vidste på det tids¬ 
punkt intet om pilotens forsvinden, og jeg for¬ 
talte min mand ved hjemkomsten, at vi havde 
set de særeste ting. 

E. Geelong-området ca. kl. 18.45 

Dr. og fru Bill Hamilton-Smith rapporterede, at 
de havde iagttaget et UFO. »Det var et lysende, 
stjerneformet objekt«, fortalte de. 

F. Mellem Melbourne og Geelong ca. kl. 19.00 

Stort set omkring samme tid, som Valentich så 
et UFO, var bankbestyrer Colin Morgan sam¬ 
men med sin kone på vej i bil fra Melbourne til 
Geelong. Fru Morgan, som så genstanden kla¬ 
rest, fortæller, at genstanden var sølvlysende, 
med et meget kraftigt lys. På den ene side sås 
et glimtende grønt lys. På den anden side sås 
en slags arm. 

G. Frankston kl. 19.10 

En enke og hendes to børn var på biltur fra 

tet objektet, mens jeg kørte, sagde, at det var 
det ikke. Jeg formoder, vi på det tidspunkt ikke 
ønskede at tro på, at det var et UFO; men nu, 
når jeg tænker tilbage på det, så var dette no¬ 
get helt ekstraordinært. Jeg er helt sikker på 
tidspunktet: lidt over kl. 19.00, idet vi lige havde 
spist middagsmad og var parat til at tage ud til 
vor grund i Baxter. Vi holdt øje med objektet 
under omkring 1 miles kørsel ned ad vejen, og 
det befandt sig nu bagude til venstre. Jeg så ik¬ 
ke, at det bevægede sig, det var oppe over bak¬ 
kerne. Vi tænkte ikke i øjeblikket på, at det kun- 



Frankston til den nærliggende by Baxter. »Jeg 
kørte ad Golf Links Road ud til vor grund, få mi¬ 
les borte. Da vi krydsede jernbanelinien, sagde 
min unge søn i spøg: »»Se, der er et UFO« - Han 
er UFO-tosset, tænkte jeg. Men så tiltrak tinge¬ 
sten sig vor opmærksomhed. Det var ikke en 
reflektion eller lignende. Den lignede en rumra¬ 
ket og havde samme farve som en sådan, det 
er den bedste måde, jeg kan beskrive den på. 
Der var både røde, lyserøde og hvide farver. 
Jeg sagde, det måtte være reflektioner fra et 
fly, men børnene, der hele tiden havde betrag- 

ne være et UFO, men jeg talte med andre folk 
her i nærheden, og de havde også set det sam¬ 
me objekt.« 

H. Warrnambool kl. 21.00 

En husmoder i en lille by nær Warrnambool var 
hjemme i sit hjem den pågældende lørdag af¬ 
ten. - »Jeg havde bemærket dette objekt på 
himlen to uger før. Jeg har en ven, der går me¬ 
get op i sådanne hændelser. Han sagde til mig: 
»Jeg kunne godt tænke mig at se det - ring til 
mig, næste gang det sker«. Om lørdagen om¬ 
kring kl. 21, da jeg gik udendørs, kom objektet 
til syne på himlen over jordstykket mellem den 
lokale pub og varehuset. Jeg kørte op til min 
vens hus, men hans kone sagde, han var taget 
hen på pub’en. Så kørte jeg derned og bad en 
mand om at gå ind og hente min ven, da jeg ik¬ 
ke selv brød mig om at gå derind. Jeg ventede i 
ca. 5 minutter og kunne hele tiden se objektet, 
der var rød/orangefarvet som en stjerne, men 
ca. 5 gange så stor, og det bevægede sig ikke. 
Da min ven ikke kom ud, racede jeg tilbage til 
hans hjem for at vise hans kone, Pauline, den 
mærkelige tingest. Vi kørte ned ad vejen, og jeg 
bad hende holde udkig efter objektet. Pludselig 
så vi det, og jeg standsede vognen, men Pauli¬ 
ne var så bange, at hun ikke turde forlade vog¬ 


nen. Hun stod først med det ene ben inde i vog¬ 
nen, men hoppede snart ind og smækkede dø¬ 
ren i. Vi iagttog objektet i ca. Vz time, det stod 
mest stille, men da det endelig bevægede sig, 
var det med stor fart, og det blev hurtigt mindre 
i størrelse. Der fremkom på himlen et skær, der 
var lysest på midten«. Kvindens veninde fortalte, 
at hun og hendes mand den næste morgen om¬ 
kring kl. 03 vågnede ved en kraftig buldren. 
Den varede et godt stykke tid, og lyden lød 
omtrent, som om den kom fra et meget lavtfly¬ 
vende luftfartøj. »En af vore hunde fdr gøende 
omkring, og vi har tillige en gammel, døv hund, 
der sover på dørmåtten, den fdr også rundt. 
Min svigerinde, der bor ca. 2 miles borte, havde 
hørt samme støj ved 05-tiden. Hun stod op og 
gik udenfor, men der var intet mærkeligt at se. 
Det var en skarp lyd som fra en traktor, men ly¬ 
den kom oppe fra luften«. 

I. Queensland ca. kl. 21.15 

Fru Barbara Bishop meddelte, at hun så noget, 
der mindede om »et roterende Pariserhjul«, 
som bevægede sig over himlen. 


Teorierne 

I og med, at Valentich og hans fly til dato ikke er 
fundet noget steds, er der åbnet for allehånde 
teorier, hypoteser og spekulationer om årsagen 
til og omstændighede rne ved hans forsvinden. 
Forskellige teorier har været nævnt, bl.a. 

a) at piloten mistede orienteringen og styrtede 
ned. 

b) at piloten navigerede galt og fløj i jorden i 
højt terræn. 

c) at piloten bevidst har vildledt alle, og at han 
fløj et andet sted hen. 

d) at der var en naturvidenskabelig forklaring. 

e) at UFOet var årsag til motorproblemerne. 

f) at Valentich og hans fly blev bortført af et 
UFO. 

Endvidere hævdes det, at myndighederne 
har ønsket at sløre affæren, hvilket selvsagt har 
øget forvirringen. 

Teori a+b 

Da Det Australske Luftfartsdirektorat på nuvæ¬ 
rende tidspunkt ikke har udsendt nogen havari¬ 
rapport, - fordi man ikke har fundet noget vrag, 
man kan undersøge, - har man som sådan hel- 

ler ikke officielt lagt sig fast på nogen forkla¬ 
ring. 

Uofficielt siger vicedirektør Ken Williams fra 
Transportministeriet, at Valentich formentlig 
mistede orienteringen til horisonten, medens 
han fløj af sted i perioden mellem tusmørke og 
fuldt mørke. 



Williams siger: »Da Valentichs erfaring i nat¬ 
flyvning var yderst begrænset. . . mistede han 
fornemmelsen af op og ned (Vertigo, red. anm.) 
Denne fejlorientering - kombineret med lys fra 
Venus, og fyrtårnene på Kap Otway og King Is¬ 
land (måske reflekteret fra et tyndt skylag), 
skabte en illusion om, at han blev ledsaget af et 
UFO. Formentlig fløj han med bunden i vejret 
eller i et krapt drej, da han ramte vandet.« 

Imod denne teori taler flere ting: For det før¬ 
ste varede hændelsesforløbet 6 minutter, og 
iflg. ovennævnte teori må flyet formentlig have 
haft bunden i vejret i en del af tiden, hvis piloten 
skulle have iagttaget lysene kredse oppe over 
sit fly. Imidlertid har en Cessna 182 som tidlige¬ 
re nævnt, ingen brændstofpumpe, idet både 
benzin og olie flyder til motoren ved hjælp af 
tyngdekraften, hvilket ikke er noget problem, 
da brændstoffet befinder sig i vingerne og flyet 
er højvinget. 

Det betyder imidlertid, at såfremt flyet vender 
bunden i vejret, går motoren ud på grund af 
brændstofmangel i løbet af få sekunder. Endvi¬ 
dere har piloten trods alt sine instrumenter at 
rette sig efter. Desuden ville løse genstande i 
cockpittet i givet fald falde mod loftet, ligesom 
Valentich ville hænge i sine skulderseler. 

Flyveleder Steve Robey var den sidste, som 
kommunikerede med Valentich. Han kan ikke 
godtage teorien om, at Valentich skulle have 
fløjet med bunden i vejret. »Jeg tror ikke på, at 
han var fejlorienteret, fordi han kommunikere¬ 
de klart og tydeligt.« 

Ken Williams bemærker også følgende i sit 
brev: »Det er interessant, at piloten ikke på no¬ 
get tidspunkt gav udtryk for sindsbevægelse. 
Hans kommunikation blev holdt med normalt 
tonefald.« 


Intet tyder på, at Valentich fejlnavigerede og 
måske var fløjet i en gal retning og derved var 
fløjet imod bjergene på rutens nordlige side. 
Transportministeriet har gjort sig spekulationer 
i den retning: »Men vi har ingen grund til at tro, 
at piloten var andre steder end over Kap Otway, 
som rapporteret kl. 19.00.« 

Da Valentich kl. 19.06 rapporterede om et 
usædvanligt flyvende objekt bad flyvelederen 
straks flyveledelsen om at checke radaren for 
at se, om man evt. kunne spore objektet og fly¬ 
et derpå. Men man kunne ikke få øje på noget. 
Otway bjergene »skygger« for området, og da 
både Valentich og flyet befandt sig relativt lavt, 
kan det være grunden til, at de ikke kunne ses. 
Dvs., at man ikke har noget som helst bevis for, 
at flyet var, hvor det burde være. 

Imidlertid har Transportministeriet fået hen¬ 
vendelse fra to grupper campister, som uaf¬ 
hængigt af hinanden rapporterede, at de om¬ 
kring kl. 19 hørte motorstøj fra et mindre fly, 
medens de camperede på Kap Otway. De så ik¬ 
ke (efter) flyet »og de bemærkede i øvrigt heller 
ikke nogen form for usædvanlig luftaktivitet på 
det tidspunkt«, tilføjer man fra Transportmini¬ 
steriet. 

Det er muligt, at man alligevel har set både 
Valentich og UFOet på radaren, men at man 
har undladt at offentliggøre det. 

Det er blevet oplyst, at der den pågældende 
nat var »anomalous propagation«, dvs. unor¬ 
male modtagelsesforhold, og at flyveledelsens 
radar kunne følge eftersøgningsflyene, der un¬ 
dersøgte området mellem Kap Otway og King 
Island, selv når de befandt sig i kun 155 meters 
højde! 

Vedr.teoric 

Det er kommet frem, at Valentich interesserede 
sig for UFOer, og at han har diskuteret emnet 
flere gange. Derfor har nogle ment, at Valentich 
opfandt historien, var fløjet et helt andet sted 
hen, og at han efter et stykke tid ville dukke op 
igen med en fantastisk historie om atvære ble¬ 
vet taget op i og senere landsat fra et UFO, - for 
derved at blive i stand til at starte og danne en 
UFO-kult. 

Fru Alberta Valentich, pilotens mor, fortæller 
i et interview med Lawrence Money, at hun altid 
har troet på UFOer, men at hendes mand ikke 
har vist emnet synderlig interesse. Derimod in¬ 
teresserede sønnen sig en del for emnet, og 

han samlede udklip om UFOer i en scrap-bog, 
som han mærkeligt nok formodes at have haft 
med sig på flyvningen. 

Valentichs fader fortæller i et andet interview 
(med Michael Dawes), at »Fred tror på UFOer, 
og han har fortalt mig, at han har set klassifice¬ 
ret materiale på Sale RAAF Base, materiale, 
som har styrket hans opfattelse.« 

Myndighederne benægter dog dette. Wing 
Commander Colin Challis udtalte: »Vi har godt 
nok indsamlet oplysninger om usædvanlige fly¬ 
vende fænomener, men de er for det første ikke 
klassificerede, og for det andet har Hr. Valen- 
tich ikke set dem.« 

Andre kilder nævner, at Valentich har fortalt, 
at han omkring februar 1978 så et klart-lysende 
objekt, der med enorm fart fløj fra nord mod 
syd. 

Valentichs veninde, 16-årige Rhonda Rush¬ 
ton fortæller også, at Valentich havde snakket 
UFOer med hende. »Han fortalte mig engang, 
at hvis han engang mødte et UFO, ville han tage 
af sted med det - men ikke uden at jeg var 
med.« - Hun tilføjer: »Vi har snakket UFOer, 
men han var slet ikke så interesseret i dem, 
som det er blevet hævdet på det sidste.« 

Valentich havde mulighed for at flyve langt, 
og han kunne have landet, måske endog ube¬ 
mærket, på en af de mange hundrede uofficiel¬ 
le landingsbaner, som er spredt ud over Delsta¬ 
ten Victoria. De fleste af disse er uden landings¬ 
belysning. Han behøvede heller ikke noget 
særlig stort frit område, hvis han ønskede at 
nødlande flyet et sted i ødemarken. På den an¬ 
den side er det særdeles risikabelt at lande et 
fly på en mørkelagt bane for slet ikke at tale om 
udenfor. 

Det erklærede formål med flyvningen var at 
hente friskfangede krabber på King Island, og 
Valentich havde aftalt med sin familie, at han 
ville være tilbage igen kl. 22.00. Det egentlige 
formål var at øge Valentichs erfaring som pilot. 
Hans drøm var at blive trafikpilot i et civilt sel¬ 
skab, og han arbejdede målbevidst på at opnå 
tilstrækkeligt med flyvetimer til, at denne drøm 
kunne realiseres. Flyvningen til King Island 
skulle medvirke til at øge hans erfaring i natflyv¬ 
ning. Det var meningen, at faderen, Guido Va¬ 
lentich, skulle have ledsaget sønnen på flyvnin¬ 
gen, men da sønnen skulle til meteorologi¬ 
undervisning i Moorabbin om eftermiddagen 
og derfor ikke kunne nå hjem inden flyvningen, 
fandt han det upraktisk og blev hjemme. 


Valentichs flyveplan var udarbejdet omhyg¬ 
geligt, men den havde en mindre, formel fejl, 
idet Valentich ikke havde bedt om atfå banebe¬ 
lysningen tændt på King Island flyveplads. For¬ 
mentlig har han tænkt at fremsætte anmodnin¬ 
gen, når han fik kontakt med flyvepladsen, men 
denne formelle fejl er blevet fremhævet af til¬ 
hængere af teori c, - altså at han i virkeligheden 
havde planlagt at flyve et helt andet sted hen. 
Tillige blev det hævdet, at man ikke kunne få 
krabber leveret kl. 20 uden forudgående bestil¬ 
ling. Paul Norman fra Victorian UFO Research 
Society efterprøvede dette og fandt ud af, at de 
lokale krabbefiskere holder til i en klub-bar 
nær ved, og at de er mere end villige til at sælge 
krabber uanset tidspunktet. 

Såfremt Valentich skulle være landet et andet 
sted, må man formode, at han ville dukke op ef¬ 
ter få dages forløb, - og nu er der gået adskilli¬ 
ge måneder. Samtidig ville han have løbet en 
stor risiko for, at flyet (eller rettere vraget, hvis 
han havde nødlandet det udenfor en landings¬ 
bane) ville blive fundet. Han kunne nemt risike¬ 
re at komme til at erstatte flyet, som har en pris 
på næsten 250.000 kroner. Det er tvivlsomt, om 
nogen ville løbe en sådan risiko. 

Teori d 

Som ved de fleste andre observationer, der bli¬ 
ver almindelig kendte, dukker der altid nogle 
»videnskabelige forklaringer« op. 

Sørgeligt nok har det gennem tiderne vist sig, 
at udtalelser fra videnskabsmænd om specifik¬ 
ke observationer har afspejlet en så uvidenska¬ 
belig holdning, at selv forfløjne ufologer uden 
den store jordforbindelse har kunnet være med 
på vognen. 

Det, der sker, er som oftest, at »eksperten« 
ser bort fra det totale hændelsesforløb, og at 
han iagttager observationen med »sine sky¬ 
klapper på«, dvs. at han udelukkende forsøger 
at finde en forklaring ud fra det lille område, 
som han er specialist i. 

Man var heller ikke sene til at påpege, at der 
var en del meteoraktivitet i området (hvilket 
iøvrigt er ubekræftet) og antyde, at Valentichs 
fly kunne være blevet ramt af en meteorit. Chan¬ 
cen for dette er vist uendelig lille, men såfremt 
et meteor skulle have været så stort, at det kun¬ 
ne skade flyet eller piloten, ville tusinder af 
mennesker have set meteoret og dets lysende 
spor gennem atmosfæren. Ingen sådanne rap¬ 
porter er modtaget. 

En unavngiven videnskabsmand fra 
Melbourne mente, at der kunne være dannet et 
nordlys på grund af kraftig solpletaktivitet, og at 
dette nordlys kunne have forledt Valentich til at 
tro, at han nærmede sig et UFO. Af radiotrans¬ 
missionen fremgår det, at objektet foretog en 
hel del manøvrer - at det ikke var stationært. I 
øvrigt er der ingen, som har iagttaget noget 
nordlysfænomen på trods af det klare vejr. 

Teori e 

Det kan tænkes, at UFOet har været årsag til, at 
Cessna’ens motor begynder at hoste og hakke 
og at miste omdrejninger, - men det kan selv¬ 
følgelig ikke verificeres, ikke engang, hvis man 
finder vraget og undersøger motoren. Imidler¬ 
tid viser UFO-litteraturen et ret stort antal ob¬ 
servationer, hvor stempelmotorer er gået i stå 
eller har mistet kraft, når de har været i nærhe¬ 
den af UFOer. 

Man kunne forestille sig, at Valentich havde 
fået motorstop og var gået ned på vandet. På 
grund af mørket har han måske kikset nødlan¬ 
dingen og ramt vandet hårdt. Det er sandsyn¬ 
ligt, men dog langtfra sikkert, at man i så fald 
ville have fundet nogle vragrester. 

Juleaftensdag 1969 forsvandt et lille en- 
motoret Fuji fly på samme sted, og man har al¬ 
drig fundet spor af hverken flyet eller piloten. 

Teori f 

Den mest spændende hypotese er selvfølgelig, 
at Valentich skulle være blevet suget op i og 
bortført af et UFO. Medmindre UFOet vender 
tilbage og i vidners nærværelse »spytter« 
Cessna’en og Valentich ud igen, vil man ikke 
kunne bevise dette. 

I UFO-sagens annaler er der mange observa¬ 
tioner, hvor større UFOer har udsendt eller 
opslugt mindre UFOer. Der findes endvidere 
observationer, hvor de fra forskellig højde har 
landsat og optaget væsener. 

Ved Coyne-observationen 18. okt. 1973 
(UFO-NYT nr. 1/1974) blev en helikopter på få 
sekunder løftet ca. 700 meter opad af et UFO, 
på trods af at helikopteren befandt sig i et dyk. 

De senere år har fremvist en del tilfælde, 
hvor folk er blevet ført ind i UFOer, er blevet un¬ 
derkastet fysiske undersøgelser - men blevet 
sat tilbage igen. Der er ingen rapporter om folk, 
som er blevet deroppe. Nu ved jeg selvfølgelig 
godt, at der hver dag forsvinder mennesker for¬ 
skellige steder på Jorden, - men det behøver 


ikke nødvendigvis at have noget med UFOer at 
gøre. 

Hændelsesforløbet, som beskrevet af pilo¬ 
ten, siger intet om en evt. bortførelse, men kun 
at UFOet svævede oven over ham. Der er ingen 
kendte tilfælde af bortførelser, men fra obser¬ 
vationsmaterialet erfarer vi, at der tilsyneladen¬ 
de ikke er noget teknisk til hinder for, at det 
kunne have været foregået, - hvorfor hypote¬ 
sen må stå åben. 

Har myndighederne tilbageholdt 
oplysninger? 

Noget andet er, om vi har fået hele sandheden 
at vide. Når man læser afskriften af båndopta¬ 
gelsen, er der to ting, som falder i øjnene. For 
det første at der er sket en afbrydelse i trans¬ 
missionen, som ellers ser ud til at foregå nor¬ 
malt - lige netop på det tidspunkt hvor Valen¬ 
tich skal til at fortælle nærmere om, hvad det er 
for et fartøj, han ser. Dernæst forekommer det 
ret ubegribeligt, at der ikke har været mere 
kommunikation end beskrevet. Man skulle for¬ 
mode, at Valentich havde mere at fortælle, lige¬ 
som man skulle tro, at flyveleder Steve Robey 
ville have bedt om flere informationer. Tilsyne¬ 
ladende blev Valentichs forsvinden offentligt 
kendt, fordi nogle piloter gav pressen et tip - 
formentlig fordi de havde lyttet på frekvensen 
og hørt, hvad der var foregået. Det er beklage¬ 
ligt, at de australske UFO-organisationer og 
den australske presse såvidt vides ikke har 
gjort noget forsøg på at opspore de piloter, 
som aflyttede transmissionen, idet man i såfald 
ville få en klar indikation af, om de offentliggjor¬ 
te detaljer var korrekte. 

Så snart affæren blev kendt, valgte Trans¬ 
portministeriet at offentliggøre afskriften fra 
båndoptagelsen, som nok er afslørende, men 
ikke fyldestgørende. Samtidig fremkom man 
med teorien om, at piloten skulle have mistet 
orienteringen. 

Guido Valentich, pilotens far, anmodede 
transportministeriet om at høre hele båndopta¬ 
gelsen af kommunikationen med sønnen (må¬ 
ske på foranledning af pressen, som ret hurtigt 
luftede den formodning, at afskriften var »redi¬ 
geret«). »Jeg skulle mene, at jeg fremfor nogen 
burde høre hele konversationen«, sagde Guido 
Valentich og tilføjede: »Man har fortalt mig, at 
båndoptagelsen rummer mere om UFOet«. 
Først benægtede en »talsmand fra ministeriet«, 
at dele af båndoptagelsen blev tilbageholdt, 

men dagen efter indrømmede Ken Williams, at 
der var forekommet en vis redigering. »Det ikke 
offentliggjorte indeholder kun luftfarts-jargon.« 
- Yderligere presset sagde Williams senere: 
»Båndoptagelsen varer længere end seks mi¬ 
nutter, og vi har kun offentliggjort de vigtigste 
punkter.« Williams tilføjede, at det er imod mi¬ 
nisteriets politik at offentliggøre båndoptagel¬ 
ser i forbindelse med fly-ulykker, før der er fo¬ 
retaget en officiel havariundersøgelse. 

Så vidt vides er en sådan undersøgelse ikke 
på vej. SUFOI har bedt Transportministeriet 
oplyse os om, hvornår den kan ventes, men vi 
har endnu ikke fået noget svar. Det er nok tvivl¬ 
somt, om en sådan officiel undersøgelse nogen 
sinde vil komme, men dukker der nyt op i sa¬ 
gen, vil vi naturligvis bringe detaljerne i UFO¬ 
NYT, så snart vi har fået dem. 

Oversættelser: E. Bøtter Jensen og ej 
Bearbejdning og redigering: ej 


Kilder: 

Direkte korrespondance med: 

1) Australian UFO Research v. Alan Tasker 

2) Earth Colonisation Research Association v. 
Rocky Wood 

3) Det Australske Transportministerium v. Ken 
Williams 

4) Donald Ferguson 

5) Tasmanian UFO Centre v. Paul Jackson 

løvrigt er der anvendt materiale fra følgende 
kilder: 

APRO Bulletin, oct. 1978 

Australian Flying Saucer Research Society Ma- 

gazine, Dec. 1978 

Australian UFO Bulletin, Nov. 1978 

Daily Mirror, okt. 25 

Daily Telegraph, okt. 25 

Hobart Mercury, okt. 23, 24 

Melbourne Sun, okt. 23, 25 

National Enquirer, jan. 16, 1979 

The Advertiser, okt. 23,24,25 

The Age, okt. 23 

The Australian, okt. 24, 25 

The UFO Examiner, dec. 1978 

Scanaviation, hr. Meilstrup, vedr. Cessna 182 


KIG PÅ 
HIMLEN .. . 

Af J. H. Glintborg 

for juni, juli og august 1979. 
Planeternes op- og nedgange 1/6,1/7 



1/81979: 


PLANET 

OPGANG 

NEDGANG 

STJERNEBILLEDE 

Merkur 

03.37/05.52/04.40 

21.16/22.12/19.32 


Venus 

02.53/02.29/03.30 

18.17/19.48/20.08 


Mars 

02.36/01.22/00.27 

17.49/18.01/17.55 

Tyren/Tvillingerne 

Jupiter 

07.53/06.29/05.07 

00.16/22.26/20.37 

Krebsen/Løven 

Saturn 

11.05/09.18/07.35 

01.21/23.22/21.24 

Løven 


Saturn er den yderste af de i oldtiden kendte planeter. Den er omgivet af mindst 10 måner og 
et iøjnefaldende ringsystem, der kan ses i en lille amatørastronomisk kikkert. Ringsyste¬ 
mets plan danner en vinkel på 27 grader med planetens baneplan. Under et omløb om Solen 
der varer 2 9 Vi år, vil ringen ses skiftevis fra oversiden, fra kanten, fra undersiden og fra 
kanten. I 1973 var den sydlige side af ringen i maximum, og i 1980 vil ringen ses fra kanten. 

MANGE RAPPORTER OM 
LYSENDE ILDKUGLE 

Af Ole Henningsen 


Onsdag den 18. april lige før midnat overvære¬ 
de mange danskere, svenskere, nordmænd og 
tyskere et fantastisk syn på himlen. Fra nord¬ 
vestlig retning kom en ildkugle fulgt af mange 
mindre lysende partikler flyvende hen over 
himlen og forsvandt i sydøstlig retning. 

Ole J. Knudsen fra SUFOIs Alarmcentral for¬ 
tæller herom: 

»Kl. 23.50 blev jeg vækket i min sødeste søvn 
af telefonen, hvor et af vore medlemmer fortalte 
om en iagttagelse, han havde gjort få minutter 
tidligere. Telefonen vedblev at ringe med nye 
iagttagelser af det samme fænomen i flere ti¬ 
mer. 

Flere politistationer melder sig pr. tlf. med 
iagttagelser, der er modtaget fra publikum, li¬ 
gesom SOK - Søværnets Operative Komman¬ 
do i Århus - fortæller om de meldinger der er 
indkommet hertil. Andre militære instanser er i 
telefonen ang. det observerede himmelfæno¬ 
men, og kort tid efter begynder de første medi¬ 
er at melde sig for at få flere nyheder.« 

Sådan startede sagen hos SUFOIs Alarm¬ 
central, men allerede få minutter efter observa¬ 
tionen, var flere af vore områdeledere, heri¬ 
blandt Jytte Pedersen fra Fyn, blevet alarmeret 
af lokale medlemmer af alarmkæden. 

Danmarks Radio bragte allerede kl. 01.00 
(den 19./4) den første omtale af fænomenet. 

En af de meget gode observationer kommer 
fra fyrpasser Mogens Christensen på Ham¬ 
merodde Fyr på nordvestspidsen af Bornholm. 

Han fortæller til SUFOI, at han fik øje på ild¬ 
kuglen i 15-20° over horisonten i nord-nord¬ 
vestlig retning. Den passerer meget højere op 
på himlen og forsvinder bag nogle træer i ca. 
5-10° over horisonten i syd-sydøstlig retning. 

Fænomenet passerede altså sydvest om 
Bornholm. Det hele varede i så lang tid, at Mo¬ 
gens Christensen kunne gå ud af sit lille obser¬ 
vationshus og se på lyset, gå tilbage igen for at 
hente sin kikkert, indstille denne uden at få en 
fordel af at kigge på fænomenet i kikkerten, og 


stadigvæk følge lyset en tid, inden det for¬ 
svandt. 

Blandt de mange mennesker, der observere¬ 
de ildkuglen i København, var to politibetjente, 
Johnny Bindslev og Henning Svendsen, der til 
BT udtaler: 

For os at se var det en rødglødende kugle, ef¬ 
terfulgt af en hale i fem-seks lag. Det var tyde¬ 
ligt, at kuglen og halen ikke var sammenbun¬ 
det. Farven var orange eller som glødende me¬ 
tal. Vi havde fotografiapparatet liggende i vog¬ 
nen. I stor hast fik vi det fundet frem og fotogra¬ 
feret, men desværre var der intet på filmen, da 
vi fik den fremkaldt i nat. (Den har formentlig 
været underbelyst, red.) 

Også i Kontroltårnet i Kastrup lufthavn ob¬ 
serverede man genstanden: 

Vore medarbejdere så genstanden kl. 22.43. 
Den fløj i retningen nordnordvest og passerede 
lige vest om kontroltårnet. Vi rapporterede det 
passerede til Redningskoordinationscentret i 
Karup. 

Den kendte tegner, Kai C. fra Fyns Stiftsti¬ 
dende, var blandt de heldige, der overværede 
fænomenet. Til Fyns Stiftstidende fortæller han 
bl.a.: 

»Jeg gik kl. ca. 23.45 aftentur med min hund i 
Odenses sydlige udkant, da genstanden plud¬ 
selig dukkede op i nordvest og »sejlede« alde¬ 
les lydløst hen over himlen i sydøstlig retning, 
hvor den efter ca. 20-30 sekunders forløb for¬ 
svandt under horisonten. 

Den forreste store kugle var stærkt hvidt ly¬ 
sende og den bageste også noget større kugle 
helt rødglødende. De mindre lysende punkter 
imellem disse to kugler vekslede i alle mulige 
farver, rødt, gult, blåt, grønt og blåviolet.« 

Efter Kai C.’s mening bevægede den sig for 
langsomt til at være et meteor, og hvis det var 
en satellit, der brændte op, ville det formentlig 
have været kendt på forhånd. 

Vi er meget glade for at have fået lov til at lå¬ 
ne Kai C.’s originale tegning til reproduktion 

her i UFO-NYT, så læserne har mulighed for at 
danne sig et mere nøjagtigt billede af, hvorle¬ 
des fænomenet har taget sig ud. 

Som tidligere omtalt lykkedes det ikke for de 
to københavnske politibetjente at fotografere 
fænomenet. 

Så var der bedre muligheder for den profes¬ 
sionelle fotograf Jørgen Flemming, der kl. 
23.43 i sin bil befandt sig i Morud ca. 15 km NV 
for Odense. Pludselig oplystes nattehimlen af 
en klynge uidentificerede flyvende objekter. 
Jørgen Flemming tænker: Her er situationen, 
alle har talt om, men som ganske få har husket 
at fotografere. 

På sekunder standser han bilen, griber ka- 


Tegneren 
Kai C. 


Lysfænomenet bragte de store overskrifter 
frem i dagspressen. 

meraet, der er forsynet med en 90 mm telelin¬ 
se, fra bagsædet. 

Jeg støttede mig til fordøren, indstillede ka¬ 
meraet til en fjerdedel sekund, blænde 2, og 
nåede at tage 2 billeder. 

Det lignede en mislykket nytårsraket. Først 
grønligt, så rødt og til sidst blågrønt. 

Jørgen Flemmings ene foto blev gengivet i 
Billed-Bladet nr. 17/1979. 

Der er formentlig tale om de eneste billeder 
af fænomenet. I den megen presseomtale vi 
har modtaget om denne sag er der ikke omtalt 
andre fotos. Dette gælder også de mange pres¬ 
seklip vi har modtaget fra organisationen CE- 
NAP i Tyskland. 

Efter de mange henvendelser begynder na¬ 
turligvis spekulationerne over, hvad disse 
vidneudsagn så kan sige os om fænomenets 
herkomst. 

Udseendet tyder helt sikkert på enten et stort 
meteor eller på en satellitundergang. Blandt 
andet de mange farver og den tilsyneladende 
langsomme fart - visse vidner taler om 3-4 mi¬ 
nutter - peger mest på en satellitundergang. 

Ole J. Knudsen gik straks i gang med atfinde 
ud af, hvilke satellitter, der i givet fald kunne 
væretale om. 

Ialt var der tilsyneladende kun tale om en en¬ 
kelt satellit, der dels skulle falde ned i april må- 


Fotografen Jørgen Flemming, der venligst har 
stillet sine billeder til rådighed for UFO-NYT. 

ned og dels have baneparametre nogenlunde 
sammenfaldende med de gjorte iagttagelser af 
ildkuglen over Danmark. 

Den aktuelle satellit var en amerikansk spi¬ 
onsatellit med betegnelsen 1978002D, der var 
opsendt fra Vandenberg basen i USA. 

Det er en af de såkaldte Ferret-satellitter, der 
driver elektronisk spionage over fremmede 
områder. I en forholdsvis lav bane flyver den 
rundt om jorden og opsnapper fremmede 
radio- og radarkommunikationer, der senere 
over amerikanske sporingsstationer afspilles 
fra satellitten. 

For at få verificeret, om det var denne satellit, 
der var brændt op i atmosfæren, kontaktede 
Ole J. Knudsen Royal Air Craft Establishment 
på Farnborough i England. Her vidste man 
imidlertid ikke mere på daværende tidspunkt, 
men man var enig med SUFOI i, at der sand¬ 
synligvis var tale om den amerikanske satellit. 

De forskellige medier havde på dette tids¬ 
punkt nævnt både meteorer og satellitter som 
mulige forklaringer. Forskellige videnskabs- 
mænd var også blevet afæsket forklaringer, 
heriblandt statsmeteorolog, magister Asger 
Lundbak, der mente, at der muligvis kunne væ¬ 
re tale om bæreraket til den russiske Cosmos 
461, der blev opsendt i 1971. 

For at prøve at få en endelig afklaring på, 
hvad der eventuelt måtte være faldet ned, men¬ 
te vi i SUFOI, at det var hensigtsmæssigt at 
kontakte NORAD i USA. 

Hos NORAD - North American Air Defence 
Command - i USA samler man oplysninger fra 


meget følsomme radarkæder placeret i USA, 
Canada og på Grønland. Ved hjælp af meget 
avancerede sporingssystemer har man kontrol 
med alle de satellitter fra alle lande, der er i ba¬ 
ne omkring jorden, og det drejer sig tillige med 
de udbrændte rakettrin m.v. om adskillige tu¬ 
sinde stumper. 

NORADs talsmand kunne fortælle Ole J. 
Knudsen, at den satellit, som han mente kunne 
have forårsaget lysfænomenet over Danmark 
allerede var styrtet ned dagen i forvejen ved 
den sydamerikanske kyst. 

Den eneste satellit, der var styrtet ned den 
18. april, var Cosmos 777, der var styrtet ned 
nord for Australien. Og andre satellitter kunne 
der ikke, sagde NORADs talsmand, være tale 
om. 

TV-avisen omtalte fænomenet i den første 
TV-avis den 19. april som et dråbeformet lysen¬ 
de objekt, der enten måtte være et meteor eller 
en nedfaldende satellit. 

Efter denne omtale satte Ole J. Knudsen sig i 
forbindelse med TV-avisen for at fortælle om 
oplysningerne fra NORAD. 

I den sene TV-avis fortalte man derefter, at 
der var tale om et meteor. Som kilde angav 
man lederen af Bochum observatoriet i Vest¬ 
tyskland, Heinz Kaminski, der understregede, 
at der aldeles ikke var tale om UFOer. 

Samme Heinz Kaminski blev forøvrigt forny¬ 
lig valgt som næstformand i det nye tyske skat- 
tenægterparti, Borgerpartiet. Kaminski udtaler 
sig ofte og gerne til medierne med stor autoritet 
om UFOer. At beskæftige sig seriøst med UFO- 

fænomener er efter hans mening »rablende 
svagsind«. 

I skrivende stund (6/5 1979) er der dukket 
nye momenter op i denne sag, idet statsmeteo¬ 
rolog, magister Asger Lundbak, mener at der 
muligvis kan være tale om nedfald af det sidste 
trin af en raket, der opsendte en russisk spion¬ 
satellit med fotorekognosceringsopgaver. Op¬ 
sendelsen slog efter oplysninger fra Goddard 
Space Flight Center fejl, og bæreraketten 
faldt ned efter kun 7 jordomkredsninger. 

Disse oplysninger forsøges i øjeblikket verifi¬ 
ceret på forskellig vis. 

Vi vil senere komme tilbage med flere oplys¬ 


ninger, hvis det er muligt at komme frem til no¬ 
get konkret. Som nogle af vore medlemmer ud¬ 
trykte det: havde dette fænomen været forårsa¬ 
get af rumskibe andre steder fra, så havde de 
ihvertfald glemt at trække i bremsen. 

Ole Henningsen 


PS. Iflg. Berlingske Tidende den 27. april 1979 
kan den amerikanske rumstation Skylab ventes 
at falde ned allerede i sidste halvdel af juni 
1979. Det må antages at blive et fantastisk syn, 
der i givet fald så vil blive observeret på syd¬ 
himlen. 


Viborg 
— UFO 
1974 ? 



Det fotograferede fænomen ses i det indram¬ 
mede felt. 


Dette foto blev taget af en viborgenser om mor¬ 
genen den 17. november 1974 kl. ca. 09.00 øst 
for Nørre Sø i udkanten af Viborg. 

Det fotograferede fænomen er af ordenspoli¬ 
tiet i Viborg indberettet til Flyvertaktisk Kom¬ 
mando i Karup, der har foretaget en nærmere 
undersøgelse, ligesom SUFOI har foranlediget 
det originale farvenegativ sendt til nærmere fo¬ 
tografisk computeranalyse hos UFO- 
organisationen Ground Saucer Watch i USA. 

SUFOI har allerede for nogen tid siden haft 
efterlysninger i lokale dag- og ugeblade for at 
få yderligere oplysninger fra mennesker, der på 


samme tid og sted har observeret det fotogra¬ 
ferede fænomen. 

Men på baggrund af de oplysninger i sagen, 
som SUFOI blandt andet har modtaget fra Fly¬ 
vertaktisk Kommando i Karup, er vi også meget 
interesserede i at høre nærmere fra UFO-NYT- 
læsere, der på andre tidspunkter og steder 
måtte have iagttaget et lignende fænomen. 

Naturligvis er vi specielt interesserede i 
oplysninger, der kan være med til at opklare 
fænomenets natur. 

Yderligere enkeltheder om denne sag vil 
fremkomme i de følgende nr. af UFO-NYT. 

Ole Henningsen 

Nyt SETI-tidsskrift 


Et helt nyt tidsskrift har set dagens lys i 
USA. Det drejer sig om noget så interes¬ 
sant som et blad, der udelukkende vil be¬ 
skæftige sig med at præsentere alle 
aspekter i eftersøgningen af intelligent liv i 
universet. SETI = Search for Extra Terre- 
strial /ntelligence. 

Første udgave af tidsskriftet, der hedder 
»Cosmic Search«, udkom i januar 1979 i 
20-året for publiceringen af den første ar¬ 
tikel i et videnskabeligt tidsskrift omhand¬ 
lende eftersøgningen af intelligent liv i uni¬ 
verset. Artiklen var skrevet af dr. Giusep- 
pe Cocconi og dr. Philip Morrison. Med 
titlen »Searching for interstellar Communi¬ 
cations«, blev denne dengang meget op¬ 
sigtsvækkende artikel offentliggjort i det 
videnskabelige tidsskrift »Nature«, 19. 
september 1959. Artiklen er naturligvis 
genoptrykt i den første udgave af »Cosmic 
Search«. 

Bladet er på 50 sider og artiklerne er 
gennemillustreret med fotos og tegninger. 
Redaktører er Robert S. Dixon og John 
Kraus, Ohio State University Radio Obser- 
vatory. Som redaktionskomité har tids¬ 
skriftet sikret sig simpelt hen alt, hvad der 
kan krybe og gå inden for SETI-forsk- 
ning. Her skal blot i flæng nævnes nogle af 
de mere kendte navne: 

John Billingham, Ronald Bracewell, Ar¬ 
thur C. Clarke, Frank D. Drake, Nikolai 
Kardashev, Philip Morrison, Bernard Oli¬ 
ver, Carl Sagan, Walter Sullivan, V. S. Tro- 
itsky og Sebastian von Hoerner. Flere af 
disse forskere har allerede bidraget med 
artikler i det første nummer af bladet, dog 
mest i form af genoptryk af ældre artikler. 

Bladet udkommer med 6 nr. om åretog 
koster US$ 15,- pr. år ved forudbetaling i 
bankcheck. Prøvenr. kan rekvireres ved 
fremsendelse af US$ 3,00 til adressen: 
Cosmic Search Magazine, P.O.Box 293, 
• Delaware, Ohio 43015, USA. 

Næsten 90% af de læsere, der deltog i 


Per Andersens »Læserundersøgelse« i 
1978, mente, at UFO-fænomener kunne 
skyldes rumrejsende fra andre kloder i 
universet. Der må derfor være interesse 
blandt UFO-NYTs læsere for, at vi fremo¬ 
ver bringer endnu mere stof med de sene¬ 
ste landvindinger inden for den videnska¬ 
belige gren, der nu så respektabelt be¬ 
skæftiger sig med eftersøgningen efter in¬ 
telligent liv i universet. 

En egentlig anmeldelse af det nye tids¬ 
skrift vil vi bringe senere, når vi har set lidt 
flere numre af den indtil nu særdeles lo¬ 
vende publikation. 

Ole Henningsen 


* 


AUSTRALIEN- 
NEWZEAL AND¬ 
FILMENE 

Fra forskellige af vore udenlandske UFO- 
kontakter har vi modtaget en del yderlige¬ 
re materiale om de film, der omkring nytår 
blev optaget af TV-filmhold fra fly over 
New Zealand. 

Af dette materiale fremgår det, at filme¬ 
ne på nuværende tidspunkt skulle være 
blevet analyseret af bl.a. Dr. Bruce S. 
Maccabee fra Naval Surface Weapons 
Center i USA. 

På baggrund af bl.a. denne analyse af 
filmene forventes det, at NICAP og Dr. Hy- 
nek fra Center for UFO Studies i USA sna¬ 
rest fremkommer med nye oplysninger 
om denne interessante sag, som vil blive 
refereret for UFO-NYTs læsere i de kom¬ 
mende nr. af bladet. 

OH 

Himmelfænomen betragtet af 
tusindvis af mennesker! Af Of 


Mange hundrede danskere og adskillige tusin¬ 
de turister fra andre lande vendte i marts må¬ 
ned hjem fra ferie på den spanske Atlanterhavs- 
ø Tenerife med en oplevelse, der ikke var an¬ 
nonceret af rejsebureauerne. De mange men¬ 
nesker oplevede den 5. marts 1979 et lysfæno¬ 
men på aftenhimlen, som de sent vil glemme. 
At dømme efter de farvefotografier og andre 
materialer, som SUFOI indtil nu har modtaget 
fra forskellige kilder i udlandet, har der også 
været tale om et helt usædvanligt syn. 


Amtsavisen Randers, 

24. marts 1979: 

Randers-dames oplevelse på Tenerifa: 

Mystisk og fantastisk drama på aftenhimlen 

RANDERS - Tidligere troede jeg ikke på den 
slags, men der må jo alligevel være mere mel¬ 
lem himmel og jord, og UFO eller ikke-UFO . . . 
Mystisk og mærkværdigt var det og på en må¬ 
de også ret uhyggeligt. 


Dette fantastisk flotte farvebillede af den første del af fænomenet (sammenlign med fig. 2. 
på side 111) er taget af fotografen Antonio Morales. Det var dette foto, der i mindst 500 
eksemplarer blev solgt til turister, der var glade for et synligt bevis for deres oplevelse. 

Netop hjemvendt efter tre ugers re¬ 
konvalescent-ophold på Rekreadan’s Cal- 
lao Salvaje på Tenerife fortæller fru 
Gertraut Dam, Tranekærsvej 17, Randers, om 
den oplevelse, som blev Tenerifa-opholdets 
altoverskyggende begivenhed: iagttagelsen af 
et lys-fænomen, som holdt sig på himlen over 
naboøen Gomera sydvest for Tenerifa i ca. 25 
minutter for derefter at forsvinde til himmels, 
tilsyneladende trukket op af en kegle af skæ¬ 
rende hvidt lys. 

- Denne afsluttende del af fænomenet var 
faktisk det uhyggeligste, siger Gertrud Dam, og 


Oversigtskort over De kanariske Øer. De dan¬ 
ske turister, der var på ferie med REKREDAN, 
befandt sig på Tenerife’s sydvestlige kyst mar¬ 
keret med en stjerne. Observationsretningen er 
markeret med en pil. Forskellige lokale span¬ 
ske iagttagelser er indtegnet med angivelse af 
kompasretninger. Efter disse målinger at døm¬ 
me skulle fænomenet have befundet sig ca. 200 
km vest for danskernes observationssted på 
Tenerife. Det formodede sted for tildragelsen 
er markeret med en punkteret cirkel. 



Fru Gertraut Dam fra Randers studerer den 
lokale spanske presseomtale og farvefotoet af 
himmelfænomenet. 

det spanske personale på hotellet slog da også 
korsets tegn for sig. 

Spanske aviser har bragt store billedreporta- 
ger om fænomenet, og der foreligger også for¬ 
trinlige farveoptagelser. En forklaring på, hvad 
det var, man så, har ingen imidlertid kunnet gi¬ 
ve. Det er fastslået, at der ikke var militær akti¬ 
vitet i området, og på radarskærmene har man 
ikke gjort observationer, som kan sættes i for¬ 
bindelse med det »lys-show«, som Tenerifas og 
de omliggende øers turister og beboere over¬ 
værede. Også på den nordafrikanske vestkyst 
blev fænomenet observeret. 

- Det begyndte kl. 19,45 canarisk tid (kl. 
20,45 dansk tid), fortæller Gertraut Dam. Vi sad 
i spisesalonen på hotellet og det var mørk aften 
udenfor. Men pludselig stod det ejendommeli¬ 
ge lysskær ude over øen Gomera. Det var me¬ 
get stort, bredte sig i hele øens udstrækning, og 
det vil sige i hvert fald 10 km. I yderfelterne bøl¬ 
gede lyset med noget i retning af de bevægel¬ 
ser, man kan se fra olie i vand, og lysfeltet 
changerede i mange farver, men med grøn som 
fremherskende farve. 

- Det var et ganske fantastisk syn, men det 
blev efterhånden noget uhyggeligt. I de næste 
faser blev lysfeltet ligesom trukket sammen, og 
der dannede sig en lodretstående ellipse, som 
sendte et meget stærkt hvidt lys mod Jorden. 
Pludselig steg ellipsen til vejrs med meget stor 
fart og »trak« alt det flerfarvede, changerende 
lys med sig, og så var det pludselig mørk nat 
igen. Det hele varede i ca. 25 minutter. 

- Og så begyndte diskussionen . . . 

- Ja, og hvad skulle vi tro. Vores guide, der 
var spansk-talende, ringede til hotellet på Go¬ 
mera, og der var man fuldstændig bestyrtede. 
Nogle påstod, at et eller andet var gået ned på 
øen og siden steget til vejrs igen, men om det er 
fantasi eller virkelighed tør jeg ikke sige. Deri¬ 
mod oplevede jeg selv noget andet mærkeligt 
senere på aftenen. Da jeg ville gnide mig ind 
med den hudcreme, jeg bruger daglig, blev jeg 
fyldt med små grønne prikker på hænder og ar¬ 
me, men det grønne forsvandt, da jeg gik ud og 
vaskede mig. Noget sådant har jeg heller aldrig 
været udsat for før. 


SUFOI har fra fru Gertraut Dam i Randers mod¬ 
taget en prøve på den omtalte hudcreme, som 
der dog tilsyneladende ikke er noget usædvan¬ 


ligt ved, ligesom virkningen med de små grøn¬ 
ne prikker ikke har vist sig siden observa¬ 
tionsaftenen. 

SUFOI har også været i forbindelse med den 
københavnske kok, Jens Madsen, der med sit 
eksemplar af den lokale avis »El Dia« og et foto 
af fænomenet besøgte dagbladet Politikens re¬ 
daktion for at berette om fænomenet. Politiken 
omtalte derefter hændelsen på bagsiden den 
26. marts 1979. 

I Næstved sidder Carl Jensen også med et 
farvefoto af himmelfænomenet samt den lokale 
spanske avisomtale. Han har til Næstved Ti¬ 
dende den 31. marts 1979 fortalt om sin ople¬ 
velse: 


Næstved Tidende, 

31. marts 1979 

Ildkugle tegnede på himlen i nattemørket. 

Hjem fra Tenerife med sit livs oplevelse 

NÆSTVED - Spanierne slog korsets tegn. De 
huskede flodbølgen, som skyllede over øen 
sidste år. Vi andre stod chokeret til tavshed på 
restaurantens terrasse. Den uforklarlige ildkug¬ 
le tegnede på nattehimlen, som hvis nogen 
svingede med en kæmpelygte, der kunne lyse 
med alle spektrets farver, men hvor grønt var 
dominerende. 

Carl Jensen, Skyttemarksvej 61, fortæller om 
sit livs oplevelse. Den fandt sted den 5. marts 
på Tenerife, De Canariske Øer. I sidste uge 
kom han hjem fra tre ugers rekreation på Cal- 
lao Salvajecentret på vestsiden af øen. 

Hundreder af mennesker så det samme. Helt 
inde i Afrika blev folk forskrækket af det, som 
ingen videnskabsmand eller militær-ekspert 
hidtil har kunnet forklare. 

Det varede ca. 25 minutter. Længe nok til, at 
en fotograf kunne tage en serie tydelige farve¬ 
billeder. Carl Jensen fortæller: 

- Vi havde lige sat os for at spise, da tjenerne 
pludselig løb ud på terrassen. Vi stirrede ud 
gennem vinduerne og så det mærkelige fæno¬ 
men på den anden side af naboøen Gomera. 
Ildkuglen havde tegnet en uregelmæssig fler¬ 
farvet cirkel, da den styrtede mod jorden eller 
havet et eller andet sted vestpå. 

- Så steg den op igen og tegnede et kæmpe 
ruder es. Dens hale fra før stod stadig som fros- 

Den store lysstyrke fik havet til at 
skinne med et koldt lys. 




set ind i himlen. Pludselig lyste den kraftigt op 
omkring sig. Med hastigheden fra et overlyds¬ 
fly forsvandt den ind i en sky og slukkede igen 
lyset over øen Gomera, som havde været helt 
oplyst. Alt var stille hele tiden. 

- Vi gik ind for at spise og diskutere. Senere 
opdagede nogle af damerne, at de fik grønne 
pletter, når de smurte creme på armene. Plet¬ 
terne kunne vaskes af med vand. Jeg ved, at 
det lyder utroligt, men det var det også, siger 
Carl Jensen. 

Allerede på et meget tidligt tidspunkt havde vi 
modtaget et farvefoto af fænomenet fra et af 
vore medlemmer, fru Ellen Harder, der var på 
rekreation med REKREDAN på Hotel Callao 
Salvaje på Tenerife. 

Med baggrund i dette farvefoto kunne det 
være en mulig forklaring på fænomenet, at der 
enten fra en raket eller fra en satellit var udledt 
en bariumsky til brug for videnskabelige målin¬ 
ger. Denne teori blev også omtalt i en kommen¬ 
tar til interviewet med Carl Jensen i Næstved 
Tidende. Dog blev det naturligvis også under¬ 
streget, at det kun var en mulig forklaring, der 
som andre teorier skulle undersøges nærmere. 


Fra REKREADANs repræsentant på stedet, 
Kjeld Sund, har vi også modtaget en beretning 
om det passerede: 

»Jeg stod på Hotel Callao Salvaje’s terrasse i 
samtale med nogle gæster, da jeg lagde mær¬ 
ke til en besynderlig solnedgang. Efterhånden 
gik det op for mig, at det ikke drejede sig om 
solen. Det var mørkt og himmelhvælvingen 
skiftede farver i vestlig retning. Efter ca. 45 mi¬ 
nutters forløb begyndte farverne at blive svage¬ 
re, og pludseligt kom den lysende genstand til 
syne, som det fremgår af de forskellige tegnin¬ 
ger. Da objektet havde nået en vis højde, uddø¬ 
de det stærke lys, og objektet fortsatte tilsyne¬ 
ladende opefter.« 

Kjeld Sund fortæller endvidere om vejret, at 
det var mørkt, men klart og vindstille med en 
temperatur på ca. 20° C. Objektet angives som 
på størrelse med en ært i udstrakt arm. Det var 
stærkt lysende med et gyldent, konstant lys, og 
der hørtes ingen lyd. Efter Kjeld Sunds opfattel¬ 
se passerede objektet ikke foran terrængen¬ 
stande af nogen art på noget tidspunkt. Retnin¬ 
gen til genstanden fra observationsstedet var 


Vest, og lyset steg helt op til ca. 75° højde, in¬ 
den det forsvandt. 

Til spørgsmålet om, hvad Kjeld Sund selv 
mener, der kan have forårsaget fænomenet, si¬ 
ger han til SUFOI, at det måske kan have været 
en eller anden form for raket, evt. en militær¬ 
hemmelighed. 

Dagbladet EL DIA var den avis, der i størst 
opsætning og med flest fotos bragte sagen 
frem. EL DIA omtalte fænomenet i flere udga¬ 
ver, 6., 9. og 11. marts 1979. Disse udgaver er 
ikke mere til at opdrive på De kanariske Øer, 
idet de i stort tal er hjembragt af de utallige turi¬ 
ster som feriens oplagte souvenir. Dette gælder 
også et farvefoto, der i et oplag på mindst 500 
stk. blev solgt på de lokale hoteller for 200 ptas 
pr. stk. 

De af EL DIA offentliggjorte fotos var taget af 
fotografen Joaquin Nebro, der sammen med 
sin kone iagttog og fotograferede sceneriet fra 
øen La Gomera. 

Efter at have offentliggjort fotografierne, ind¬ 
kaldte EL DIA til et møde, hvor man fremviste 
de forskellige fotos, og hvor tilstedeværende 
vidner, UFO-interesserede og videnskabs- 
mænd udvekslede synspunkter om, hvad det 
observerede fænomen kunne skyldes. Til stede 
var mange journalister fra uge- og dagblade, li¬ 
gesom Radio Nacional de Espana optog debat¬ 
ten på bånd. 

Fotografen Antonio Gonzales Llopis (der har ta¬ 
get billederne på side 107 og 109) beretter i 
ugebladet »DLz Minutos« fra den 24. marts 
1979 om sin oplevelse: 

»Jeg var i min bil på vej mod Hotel Riviera ad 
landevejen mod Puerto Rico på den sydlige del 
af øen Gran Canaria, da min opmærksomhed 
blev afledt fra vejen af et fænomen på himlen. 

Det var et meget smukt fænomen, som en 
mærkværdig solnedgang. Ikke desto mindre 
var solen på dette tidspunkt allerede gået ned. 
Kunne det væreet nordlys? 

Jeg standsede i den højre vejside i retning 
mod Puerto Rico. Da vognens lys ikke genere¬ 
de mig, lod jeg det være tændt, og ligeledes lod 
jeg radioen være tændt, fordi jeg var interesse¬ 
ret i at få at vide, hvad der skete med tips¬ 
kuponerne på grund af spiller-strejken. Jeg 
satte fotostativet op og lagde en Kodak-color 
film med 400 ASA i apparatet. Kameraet er et 
Carena med et Mamiya Sekor 1000 DTL objek¬ 
tiv på 55 mm (blænde 1.4). Jeg tog adskillige 

Fotografen Antonio Morales ses her med sit ka¬ 
mera og et aftryk af den første del af himmel fæ¬ 
nomenet. 


fotografier af himmel-fænomenet, som lignede 
en koncentrisk cirkel med alle regnbuens far¬ 
ver. Derefter fotograferede jeg nogle fiskerbå¬ 
des lys, for at opnå nogle sammenlignings¬ 
punkter. Bådene befandt sig en halv snes kilo¬ 
meter fra kysten. 

Da jeg var parat til at slå stativet sammen, 
pakke kameraet væk og gå tilbage til vognen, 
så jeg pludselig et lysbundt, som steg op fra ha¬ 
vets dyb. Lyset var ikke helt hvidt, men nær¬ 
mest som gammel elfenben og meget strålen¬ 


Det lille lysende objekt ses øverst med en lang 
lysende »hale« efter sig. 



de. Jeg er helt sikker på, at dette objekt steg op 
fra havet. Jeg garanterer for det med mit liv. 
Objektet begyndte at hæve sig med stor hastig¬ 
hed. Den store lyskugle var som fri energi, og i 
spidsen fløj en genstand, som havde form som 
en pyramide. Jeg tog adskillige fotografier, 
mens jeg støttede mig til fotostativet. Billederne 
blev taget med forskellige eksponeringstider, 
fordi jeg ville sikre mig, at billederne af UFOet 
blev gode. Det varede ca. 3 minutter fra det fly¬ 
vende objekt steg op fra havet og til det for¬ 
svandt på himlen. Efter den store lyseksplosion 
forsvandt, blev jeg ved med at følge UFOet, 
mens det steg op over himlen efterladende et 
let lysspor. Klokken må have været mere end 
20.15, fordi sports-programmet i bilradioen var 
sluttet. Det mærkeligste ved det hele er, at 
mens UFOet steg op på himlen, blev det fæno¬ 
men som først opstod - nemlig en slags kon¬ 
centrisk cirkel fuld af farver og lys - stadig sva¬ 
gere indtil det helt forsvandt, da UFOet fløj 
igennem det. I mellemtiden var der ankommet 
andre mennesker, som havde betragtet fæno¬ 
menet fra Puerto Rico, men som nu havde be¬ 
væget sig over til klipperne, idet sigtbarheden 
dér var bedre. 

Blandt disse personer befandt sig portier’en 
fra et hotel i nærheden og Don José Ojeda, læ¬ 
gen fra Puerto Rico, som ligesom jeg også var 
vidner til UFOets opstigen. Alle så vi det sam- 


Det lysende objekt er stadigvæk øverst. Nu har 
»halen« fået et større omfang. 

me, og vi kunne bekræfte hinandens indtryk. 
Raketten, rumskibet eller hvad det nu var - jeg 
mener selv det var et UFO, som har base .under 
havet omkring De canariske Øer - steg skråt op 
fra havets overflade meget, meget hurtigt. Jeg 
tør ikke gætte på hvilken hastighed den havde. 
Under dens opadstigende bane observerede 
jeg i to tilfælde, at den så ud til at standse i 
øjeblikke på tiende-dele sekunder for at flytte 
sig vinkelret på sin bane. Det så ud som om den 
korrigerede banen. Før vi mistede den fuld¬ 
stændig af syne, lukkede en slags ben eller 
vedhæng bag på objektet sig, som om det hav¬ 
de været skydedøre. Derefter tabte vi den så af 
syne. 

Det, som jeg har set og fotograferet, er et 
UFO, mener jeg. Det drejer sig ikke om en hal¬ 
lucination og heller ikke om et atmosfærisk fæ¬ 
nomen. Dette har jeg også sagt til de militære 
personer, som forhørte mig, og som tog mig 
med ud på det samme sted som jeg fotografe¬ 
rede UFOet fra. Vi ledte efter sporene fra stati¬ 
vet til mit kamera. Vi fandt dem, og således 
kunne de bestemme det nøjagtige sted, hvor 
jeg havde befundet mig. Jeg viste dem det 
sted, hvor UFOet var dukket op. Jeg ved, at de 
militære myndigheder er ved at foretage en un¬ 
dersøgelse af fænomenet. Jeg er ikke klar over, 
hvad de finder ud af, men jeg er helt sikker på 
hvad jeg har set. Det var et UFO. Og en anden 
ting: Nogle gange ændrer fotografier en lille 
smule ved virkeligheden, men i dette tilfælde er 
det nøjagtig det samme man kan se på billeder¬ 
ne, som hvad der foregik i virkeligheden.«« 

Forskrækkelser, panik og uro 

Indbyggerne i den lille landsby Guia de Isora på 
Tenerifa var måske dem, der bedst kunne iagt¬ 
tage UFOets tilsynekomst. Flere kvinder besvi¬ 
mede fuldstændig panikslagne rundt om på ga¬ 
derne, »fordi vi troede, at det var verdens ende 
som var kommet««. Sådan sagde flere bagefter. 
Byens største torv blev fyldt med folk. »Det var 
imellem La Palma og Gomera«, forklarede en 
kvinde. »Det var som en kugle, der hele tiden 
kom nærmere, og som skiftede farve imellem 
lilla, grå og orange. Det var faktisk meget 
smukt««. 

En af de kvinder, som besvimede, forklarede 
til de lokale journalister, at »jeg var ikke klar 
over, at der foregik noget unormalt, før der var 
gået et stykke tid. Jeg kunne ikke lide det og 


var bange. Jeg befandt mig alene i en snæver 
gade, følte et eller andet jeg ikke er klar over og 
måtte sætte mig««. Andre fra samme landsby 
forsikrede, at selv vejret skiftede. Før det skete 
var det temmelig koldt, men bagefter var luften 
temmelig lun. Størstedelen af de tilstedeværen¬ 
de var enige om, at UFOet kunne observeres 
derfra en hel time - først som nogle farvede 
striber og derefter som en stor ildkugle, som 
forsvandt over havet i løbet af nogle minutter. 

Nogle mennesker i Las Palmas fik dårlige ^ 
nerver og måtte indlægges. Doktor Trujillo Cu¬ 
bas, som er psykiatriker, oplyser: »Når der sker 
mærkelige hændelser i et vist område kan de, 
der lider af mentale sygdomme, og de der er 
disponeret for det, i visse situationer få et ud¬ 
brud af psykisk krise«. 

Ifølge de beretninger, som andre aviser og 
radioen i Las Palmas har indsamlet, blev bør¬ 
nene i visse områder skrækslagne ved at se 
fænomenet, og mange kvinder gav sig til at 
skrige hysterisk. 

Bilerne standsede 
og deres lygter gik ud 

Øen Gomera ser ud til at være det sted, hvor 
man kunne betragte fænomenet nærmest, og 
visse personer derfra kan give mange detaljer 
vedrørende UFOets form. Lourdes Hernandez 
Rodriquez forklarede f.eks., at han havde set 
en slags genstand som en »flad gryde eller tal¬ 
lerken af størrelse som tre etager af en byg¬ 
ning, og som udsendte et orange lys««. Derimod 
forsikrede Gonzaia Damas, at det hun så »var 
en ting af bæger-form, hvid af farve og med et 
blåt lys rundt omkring««. 

Øjenvidner på Tenerifa siger derimod, at det 
var en farvet kugle, som steg op af havet. Den 
løftede sig med stor hastighed op mod himlen, 
og efterlod et langt flerfarvet lysspor, som blev 
på himlen i en halvtime. 

Passagererne i en bus fra Las Palmas over¬ 
værede også UFOets fremkomst og forsvinden. 
Chaufføren bekræfter, at uden han kan give no¬ 
gen logisk forklaring på det, slukkede bussens 
lygter sig i dette tidsrum. Et køretøj, som var på 
vej i nærheden, blev standset, og passagererne 
siger, at de ikke kan finde nogen logisk grund 
til vognens standsen. 

Der har heller ikke manglet øjenvidner fra luf¬ 
ten. Eufronio Garcia Monforte og Miguel Molle- 
do, to piloter fra det kanariske charterselskab 

Pig. 1- 


Fænomenet starter som en usædvanlig solned¬ 
gang med lysende skyer et stykke over hori¬ 
sonten i vest. 



fig.4 


Det lille lysende objekt er stadigvæk foroven. 
»Halen« er nu blevet af enorm størrelse. 



Her udvikles fænomenet til stærkere lysende 
perlemorsagtige eller regnbueagtige farver 
med en slags lysende »kondensstribe« bugten¬ 
de sig i farvespillet på vest himlen. 



Det lille lysende objekt fortsætter opefter og 
forsvinder til sidst, medens »halen« endnu ses i 
nogen tid på himlen. 



Farvevirkningen på vesthimlen dæmpes efter¬ 
hånden. Pludselig ser observatørerne et lille 
kraftigt lys med en hale efter sig flyve opefter. 


Naysa, så det mærkelige objekt, da de var på 
vej fra Las Palmes til Mauretanien. »Den skød 
en hastighed på 21.000 km/t«, fortalte de. Men 
også andre piloter så det uidentificerede fly¬ 
vende objekt. Piloterne fra Naysa har uddybet 
hvad de så, og ifølge dem var det første et me¬ 
get stort lys, der først var orange og derefter 
rødligt. »Vi så en kegleformet genstand«, for¬ 
tæller de, »som drejede rundt om sig selv«. 
»Objektet efterlod sig et nærmest blålig-grønt 
lysspor på 400 meters bredde«, fortæller pilo¬ 
terne videre, »som efter ca. 20 min. forsvandt 
til intet«. På grund af UFOets store hastig¬ 
hed, vover de ikke at beskrive dens form nær¬ 
mere, »men denne kunne nærmest være fir¬ 
kantet«, forklarede de til journalisterne. 

Der findes ikke andre forskellige beskrivelser 
af fænomenet på øen. Alle taler om UFOet, og 
der er mange, som husker lignende tilsyne¬ 
komster. Nogle mener, at enhver tvivl om eksi¬ 
stensen af en undervandsbase for fremmede 
rumfartøjer stadig bliver mindre og mindre. An¬ 
dre, som er mere skeptiske over for flyvende 
tallerkener, siger, at der må være en eller an¬ 
den hemmelig base for en udenlandsk magt. 
Man mindes et tilfælde for ikke ret lang tid si¬ 
den, hvor et UFO landede i en løgmark ved 
landsbyen Galdar, og efterlod sig etstort områ¬ 
de brændt fuldstændig af. 

(Diez Minutos, 24-3-1979.) 


De forskellige militære instanser, som medier¬ 
ne har været i forbindelse med, benægter alle, 
at der skulle have været militære øvelser eller 
lignende på det pågældende tidspunkt ved De 
kanariske Øer. 

Billederne har været vist til meteorologen 
Don Mariano Medina fra Det nationale Meteo¬ 
rologiske Institut, der har studeret dem nøje. 
Medina erklærede bagefter, at det var højst 
usandsynligt, at der skulle kunne være tale om 
et meteorologisk fænomen. 

Der er, siger han, tale om to helt forskellige 
ting, nemlig et usædvanligt solnedgangsfæno¬ 
men (solen gik ned kl. 18.10) samt et lysende 
objekt, der intet har med et meteorologisk fæ¬ 
nomen at gøre. 

På yderligere spørgsmål om, hvad Medina så 
mener, at fænomenet kan have drejet sig om, 



udtaler han, at det muligvis kan være en ra¬ 
ketaffyring el. lign., men det er kun en for¬ 
modning. Det er ikke noget, han har noget 
kendskab til. Det er ikke hans bord! 

Vi ved i SUFOI ikke på nuværende tidspunkt, 
hvad der kan have forårsaget det observerede 
og fotograferede fænomen. 

En af de mest sandsynlige forklaringer kan 
være en raketaffyring. Vi er i besiddelse af nog¬ 
le farvefotooptagelser fra Mallorca taget for 
nogle år siden. Disse fotos viser efter de hidtidi¬ 
ge undersøgelser en raketaffyring, og de har på 
visse punkter en besnærende lighed med foto¬ 
grafierne fra De kanariske Øer den 5. marts 
1979. 

Afstanden til det observerede fænomen kan 
væresværat bedømme. Diario de Avisos brag¬ 
te 8. april 1979 en oversigt over forskellige 
spanske observationer indtegnet med kompas¬ 
retninger til fænomenet. Efter disse retninger at 
dømme skulle fænomenet have befundet sig 
ca. 200 km fra danskernes observationssted på 
Tenerife. 

Almindeligvis er det vor opfattelse, at uden¬ 
landske observationer bedst undersøges af de 
lokale udenlandske UFO-organisationer, lige¬ 
som danske tildragelser har bedst mulighed for 
at blive undersøgt til bunds af de lokale danske 
organisationer, der kender forholdene. 

I dette tilfælde mener vi det dog relevant at 
foretage yderligere undersøgelser gennem for¬ 
skellige instanser og videnskabelige institutio¬ 
ner, da så mange danskere har været inddra¬ 
get som øjenvidner til hændelsen. 

Skulle der blandt læserne være oplysninger, 
som kan hjælpe os videre med en mulig løsning 
på himmelfænomenet, hører vi meget gerne 
nærmere herom. 

Såfremt vi på forskellig måde får nye ting 
frem om denne sag, vil vi ligeledes holde læser¬ 
ne orienterede i de kommende nr. af UFO-NYT. 

Ole Henningsen 

* 


Meteorologen Don Mariano Medina fra Instituto 
Nacional de Meteorologia studerer de mange 
farvebilleder af fænomenet nærmere. 

GEIGERTÆLLEREN 

— en ny dimension i sporingsarbejdet? 

af Erik Tillisch 


At friske spor af landede UFOer kan udstråle en 
målbart forøget radioaktivitet, er ofte refereret 
og helt vel dokumenteret. Derfor ligger det nær 
at antage, at selve UFOet afgiver en endnu kraf¬ 
tigere stråling, og antagelsen bekræftes af et lil¬ 
le litteraturstudium, der refereres i denne arti¬ 
kel. 

Spørgsmålet er interessant, fordi geigertæl- 
leren, hvormed radioaktiviteten kan måles, er 
tilgængelig for en overkommelig pris og derfor 
aktuel også for amatører til sporing og registre¬ 
ring. 

Når emnet: måling af overflyvende UFOers 
radioaktivitet kun er sparsomt belyst i litteratu¬ 
ren, skyldes det først og fremmest, at der kun 
meget få steder står åbne geigertællere parat, 
når UFOer overflyver et område. I forbindelse 
med forskningsprojekter omkring atomkraf¬ 
tens udnyttelse er der ikke desto mindre foreta¬ 
get kontinuerlige målinger af denne art; men 
det drejer sig oftest om undersøgelser, der ikke 
offentliggøres. 

I det følgende skal refereres i hovedtræk, 
hvad Edward J. Ruppelt bringer af tankevæk¬ 
kende information i sin bog »The Report on 
Unidentified Flying Objects« (New York 1956, 
Ace Book udgaven side 264-74). 

Radioaktiviteten blusser op 

To ansete fysikere ansat ved atomenergikom¬ 
missionen fortæller: En gruppe videnskabs- 
mænd arbejdede med udstyr til at måle bag¬ 
grundsstråling, den meget svage, harmløse 
stråling, der altid er til stede i atmosfæren. Den 
er underkastet svage variationer, men vil aldrig 
tiltage til noget væsentligt, uden der er en god 
grund. 

En dag, mens to af eksperterne overvågede 
instrumenterne, registreredes en pludselig for¬ 
øgelse af strålingen, der holdt sig et par se¬ 
kunder og derefter faldt tilbage til det normale. 
Radioaktiviteten nåede vel ikke det farlige ni¬ 
veau, men højst usædvanligt var det. 

Mens de forbløffede iagttagere undersøgte 
apparaturet for tekniske fejl (uden at finde no¬ 


gen), kom et tredje medlem af forskergruppen 
tilbage fra en biltur til byen. Han havde lige haft 
en UFO-observation på vejen og busede ud 
med sin historie uden at høre, hvad kollegerne 
havde levet imens. Højt på den blå himmel hav¬ 
de han set tre sølvskinnende, vistnok kuglefor¬ 
mede objekter flyve i V-formation med en ha¬ 
stighed hurtigere end fly. Han sprang ud af vog¬ 
nen og hørte ikke en lyd. Ved en rekonstruktion 
af køreturen fastslog de 3 videnskabsmænd 
med et par minutters nøjagtighed, at UFO- 
observationen var samtidig med den forøgede 
stråling. 

Efter dette aftalte forskergruppen, at i tilfæl¬ 
de af fremtidige strålingsforøgelser skulle no¬ 
gen omgående løbe ud og spejde efter objekter 
på himlen. Det blev aktuelt 3 uger senere, da 
strålingen igen blussede op, og man spænede 
ud og så et mørkt objekt stryge over himlen. 
Under den efterfølgende vedvarende diskussi¬ 
on turde observatøren ikke stå inde for, at det 
kunne udelukkes, det var et fly, han havde set. 
En skeptiker mente, det kunne være et overfly¬ 
vende fly med avanceret radar-grej, der havde 
øget radioaktiviteten, og da gruppen var i den 
misundelsesværdige situation at kunne rekvi¬ 
rere luftbårne radar- og radarsporingsanlæg til 
overflyvning af forsøgsstationen, blev der fak¬ 
tisk gennemført et storstilet forsøg med alt tæn¬ 
keligt radar-grej. Det ene efter det andet drøne¬ 
de hen over strålings-målestationen uden at gi¬ 
ve det ringeste udslag. 

Det må beklages, at de værdifulde observati¬ 
oner led den alt for sædvanlige trange skæbne: 
De blev officielt bortforklaret som instrument¬ 
svigt, fugle, flyvemaskiner osv. Kort tid efter var 
forsøgsserien afsluttet, og forskerholdet blev 
opløst; men tildragelserne var da bekendt langt 
ud i videnskabelige kredse og vakte hos flere 
en lyst til at genoptage forsøgene. Nogle udslag 
heraf er omtalt. 

Skuret på bjergtoppen 

Et år senere (1950) var nogle af de oprindelige 
eksperter med til at danne en gruppe, der for 


UFO-NYT 3-79 113 


egen regning opsatte en strålings-spore- 
station i en forladt bygning på en lille bjergtop. 
Udstyret var selvvirkende og bestod af geiger- 
rør anbragt i et mønster, der skulle give en idé 
om retningen til strålingskilden. Med hensyn til 
visuelle UFO-observationer stolede man på 
jungletrommerne, som man vidste ville gå på 
ethvert amerikansk videnskabeligt institut. 

Hver anden dag skulle der skiftes bånd på 
bjergtoppen, og da der i 3 måneder ikke havde 
været noget på båndet, skønt der i området var 
gjort UFO-observationer, begyndte man at fin¬ 
de det hele noget besværligt og overvejede at 
holde op. Så skete det! Kl. ca. 10 en december¬ 
formiddag meldte jungletrommerne et sølv¬ 
skinnende cirkulært objekt nær instrumentsku¬ 
ret. UFOet blev setaf adskillige. Båndet i instru¬ 
mentet viste senere, at flere af geiger-rørene 
var udløst kl. 10.17 af en strålingsintensitet på 
100 gange normal baggrundsstråling. 

Inden for de næste 2 måneder registrerede 
instrumentet på bjergtoppen unormal stråling 
ved 3 lejligheder, hvor der blev meldt UFO- 
observationer. Et af dem blev tillige registreret 
på radar. Efter disse begivenheder holdt man 
stationen i gang til følgende års juni, men der 
blev ikke målt flere tilfælde af øget stråling, og 
påfaldende nok blev der heller ikke meldt om 
observationer i perioden. 

Videnskabsmændene sparede nu klatreture¬ 
ne til bjergtoppen og gik i stedet i gang med en 
detaljeret undersøgelse af det indsamlede ma¬ 
teriale i samarbejde med kolleger fra andre for¬ 
søgsstationer. Man fastslog, at der ikke var 
solplet-aktivitet samtidig med strålingen, ej hel¬ 
ler stråling samtidig med stedfunden solplet¬ 
aktivitet. Ethvert forsøg på at finde kendte kil¬ 
der til radioaktiviteten var forgæves, og ingen 
fejl kunne påvises ved instrumenterne. Med de 
bedste videnskabelige metoder, de kunne fin¬ 
de, blev det fastslået, at visuelle observationer 
og høj radioaktivitet var mere eller mindre sam¬ 
tidige. 

Blandt dem, der blev grebet af de tankevæk¬ 
kende resultater fra bjergtoppen, var 2 astro¬ 
nomistuderende. De måtte nøjes med en til for¬ 
målet tilpasset geigertæller uden recorder og 
var derfor henvist til at holde vagt, når anlægget 
var i gang, hvilket naturligvis satte grænser for 
modtagetiden. To gange havde de målt en bøl¬ 
ge af høj strålingsintensitet. Ved den ene lejlig¬ 
hed stod de på et tag og observerede stjerner, 


da geigertælleren klikkede hurtigere og hurti¬ 
gere for til sidst at afgive en konstant summen. 
Netop da fér en strålende blå-hvid ildkugle over 
himlen. Da den havde passeret, faldt geigertæl¬ 
leren tilbage til det konstante ene klik pr. se¬ 
kund. 

Skønt man ikke drog de unge menneskers 
sandfærdighed i tvivl, blev der lagt mindre vægt 
på deres observationer, fordi deres udrustning 
ansås for utilstrækkeligt. De var selv ikke ueni¬ 
ge heri. 

Storstilet udrustning 

Ganske anderledes luksusudstyr stod til rådig¬ 
hed for en oberst, hvis interesse ligeledes var 
vakt af snakken fra bjergtoppen. Han stod for 
forsvaret af en (åbenbart vigtig) forsøgsstation 
med eget radarnet og med et sindrigt system af 
strålingsmålestationer anbragt i en afstand af 
100 miles hele vejen rundt om stationen! 

Det lykkedes obersten at få adgang til jour¬ 
nalerne fra både strålings- og radarstationer¬ 
ne, og han og hans medarbejdere fandt faktisk 
tilfælde fra januar til juni 1951, hvor der var re¬ 
gistreret radioaktiv stråling langt over det nor¬ 
male og samtidigt observeret UFOer på radar. 
Det var opmuntrende resultater, der førte til et 
aktivt samarbejde mellem strålings-, radar- og 
lokale UFO-folk. 

En juliaften lige før solnedgang kom to af 
oberstens medarbejdere kørende hjem fra sta¬ 
tionen, da de ved vejsiden så to standsede bi¬ 
ler, hvis førere og passagerer stod udenfor og 
betragtede noget på himlen. De standsede om¬ 
gående, sprang ud og så et lyst cirkulært objekt 
lavt over den østlige horisont. De iagttog det i 
nogen tid, mens det langsomt bevægede sig 
nordpå, hvorpå de kørte tilbage til stationen. 
Her kunne man fortælle om et uidentificeret ob¬ 
jekt, som radarskærmen havde lokaliseret nær 
den position, hvor UFOet var set fra bilen, og 
som også på skærmen sås at bevæge sig mod 
nord. Et jagerfly var blevet alarmeret. Piloten 
nåede lige at få et glimt af noget, der lignede 
det rapporterede UFO, men blev så blændet af 
solen og mistede kontakten. 

Da strålingsrapporterne nåede ind efter nog¬ 
le dage, viste de, at stationer østfor hovedstati¬ 
onen - nogenlunde på linie med radar-ekkoet - 
havde vist den største forøgelse af strålingen. 
Stationer mod vest viste intet. 

Man kan forstå, at den vellykkede observati- 

RUPPELT’S ØNSKEPOSITION 

Kaptajn Edward J. Ruppelt, forfatteren til 
artiklens materiale, var den første af en 
række på 7 ledere af Project Blue-book, 
den amerikanske stats officielle UFO- 
undersøgelseskontor, der sorterede un¬ 
der luftvåbnets efterretningstjeneste fra 
1952 til 1969. 

Blue-book er gået over i historien som 
den instans, der kvalte og forplumrede et 
fremragende rapportmateriale fra en peri¬ 
ode med usædvanligt mange rapporter af 
exceptionel kvalitet. 

Det er dog næppe fair at anlægge så 
negativ vurdering af netop Ruppelts ar¬ 
bejdsindsats i dette kontroversielle og 
vanskelige job. Han afløste Project Sign 
og Project Grudge (1947-52), som tog ar¬ 
bejdet alt andet end alvorligt; men takket 
være et meget heldigt sammentræf af 
Ruppelts ærlige interesse, energi og an¬ 
svarsfølelse kombineret med en samtidig 
bølge af gode rapporter (bl.a. om UFOer 
over Washington), som medførte en kort¬ 
varig videbegærlighed hos nogle med¬ 
lemmer af generalstaben, blev hans peri¬ 
ode af stor værdi for den civile forskning. 
Ved sin fratræden offentliggjorde Ruppelt 
nemlig en sober rapport baseret på det 
officielle materiale, han havde bearbejdet, 
og om arbejdsvilkårene for en UFO-mand 
i US Air Force. 

Når bogen på sit omslag opreklameres 
som »den eneste bog om flyvende taller¬ 
kener udelukkende baseret på officielle 
Air Force papirer«, må man nok tage for¬ 
behold for visse passager fra Ruppelts 
fortrolige samtaler med videnskabs- 
mænd, der forlangte fuld diskretion og 
derfor næppe afgav officielle vidnesbyrd. 

Afsnittet om radioaktiv stråling er netop 
en af disse passager; og det er derfor 



tvivlsomt, om materialet er indeholdt i de 
nu tilgængelige Blue-book arkiver. 

Det er svært at undertrykke en vis mis¬ 
undelse, når man betænker Ruppelts po¬ 
sition. Alle USAs væbnede styrker havde 
pligt til at rapportere observationer til 
hans kontor, hvor han havde 10 mand til 
hjælp og et - efter omstændighederne - 
overdådigt budget til rejser og undersø¬ 
gelser. Rapporterne kom fra top-trænet 
specialiseret personel, udstyret med ver¬ 
dens bedste materiel spredt over et helt 
kontinent. Han sad i en ønskeposition, 
som han med sin fortælleevne har omsat i 
en bog, der må regnes blandt klassikerne. 

E. T. 


on opmuntrede oberstgruppen til at forbedre 
deres teknik. Et ret storstilet program blev da 
også planlagt; men igen i dettetilfældefaldt det 
hele til jorden på grund af betænkeligheder fra 
højere sted. 


Hvor står strålings- 
undersøgelserne i dag? 

Under omtalen af strålingsmålinger ved UFO- 
observationer skriver Ruppelt, at fascinerende 
ideer er svære at kvæle, og at dette er en idé 




med mere end ét liv. Den videnskabelige men¬ 
talitet trives ved at fjerne det mystiske element 
fra uventede hændelser, og derfor overrasker 
det ham ikke, at undersøgelserne fortsatte. 

Nu, 25 år senere, kunne det være et studium 
værd at finde frem til, i hvilket omfang strå¬ 
lingsundersøgelserne fortsatte, hvilke erfarin¬ 
ger man indvandt om udstyr og teknik, og hvil¬ 
ke resultater man fandt. 

Et nært samarbejde med videnskabsmænd 
var en væsentlig del af Ruppelt’s intense arbej¬ 
de med US Air Force’s UFO-rapporter. Gang 
på gang overraskes han over, hvor levende in¬ 
teresserede de fleste videnskabsmænd var i 
sagen, skønt de officielt anså bevisførelsen for 
utilstrækkelig. Det går igen i omtalen, at or¬ 


dentlige målinger af UFOer ville få adskillige vi¬ 
denskabsmænd til at gå aktivt ind i forsknings¬ 
arbejdet, og den radioaktive effekt var et af de 
konkrete forhold, der fremhæves som en mulig 
målbar egenskab. 

Det er nok rigtigt, at denne idé har flere liv, og 
i mine øjne er den rigeligt et godt genopliv¬ 
ningsforsøg værd. Var det ikke en opgave for 
seriøse amatørgrupper at indarbejde så gedi¬ 
gent et program, som evner, kræfter og midler 
tillader? Vel har vi ikke det gigantiske ameri¬ 
kanske militærapparat til hjælp; men vi er hel¬ 
ler ikke hildet af dets bureaukrati og rådvild¬ 
hed. Beslutsomhed og vedholdenhed bør kun¬ 
ne opveje ikke så lidt af det, der måtte komme 
til at mangle i udstyr. Erjk Tillisch 


Fanatisme vil sige, at man fordobler sine 
anstrengelser, efter at man har glemt sit 
mål. 

Santayana 

Studier af 
ionosfæren 

I Arecibo, Puerto Rico, er man ved at bygge et 
astronomisk instrument, som skal udforske io¬ 
nosfæren. Det er det lag af elektrisk ladede 
partikler, som danner den yderste del af Jor¬ 
dens atmosfære, og som reflekterer radiobøl¬ 
ger tilbage til Jorden. 

Instrumentet vil agitere og »opvarme« de la¬ 
dede partikler med en kraftig energistråle. 
Virkningerne i ændringerne i ionosfæren vil bli¬ 
ve studeret med radar i Arecibo-teleskopet 25 
kilometer væk. 

Radar-ekkoerne vil medføre oplysninger om 
partiklernes bevægelser, deres temperatur, ke¬ 
miske sammensætning og reaktioner. Med dis¬ 
se informationer kan fysikerne bl. a. undersøge 
solpletters virkninger på radiokommunikatio¬ 
ner på Jorden. 

Berl. Tid. 18. juni 1978 


Fortæl venner og bekendte 
om UFO-NYT 

Jo flere abonnenter vi får, des mere UFO- 
forskning kan vi få i gang herhjemme. 

Alt SUFOI’s arbejde afhænger af frivillig, 
ulønnet indsats. 

FOTA -orientering 

Vi skal i dette nr. af UFO-NYT forsøge at indfri 
noget af løftet om en mere udførlig omtale af 
SUFOIs detektor. Når der skrives »noget af løf¬ 
tet«, er det fordi vi af forskellige årsager endnu 
, ikke finder tidspunktet passende til at offentlig¬ 
gøre det komplette diagram af MFI-6 - som de¬ 
tektoren er blevet døbt. (MFI står for Magnetisk 
Feltdifferens Indikator - type 6). 

* Hovedelementerne i den elektroniske opbyg¬ 

ning består af sensorspolen - fire integrerede 
operationsforstærkere med forskellige funktio¬ 
ner - emos timer/huskekredsløb - transistors- 
witch - lysdiode til indikering af alarm - transi¬ 
stor til styring af udvendig alarm. Beskyttelses¬ 
dioder sikrer mod fejlpoling af extern spæn¬ 
dingstilslutning. Den normale spændingsfor¬ 
syning leveres af et lille 9 volt batteri indbygget i 
kassen. 

Strømforbruget andrager i tomgang ca. 6,2 
mA - ved en kraftig feltændring kan det stige til 
ca. 22 mA. 

Kortfattet fungerer MFI-6 på følgende måde: 
en pludselig feltændring forårsager en svag 
strøm i sensorspolen. I det efterfølgende for¬ 
stærkertrin bliver dette svage signal forstærket 
voldsomt op, hvorefter det ledes dels til 
måleudgangen via et såkaldt spændingsføl¬ 
gertrin, dels til et efterfølgende forstærkertrin 
hvor niveauet reguleres. Herfra føres signalet til 
et diodekompleks, der skal sikre at detektoren 


reagerer både på et stigende og faldende felt - 
hermed også et pulserende felt. Et timerkreds¬ 
løb »husker« signalet i 3-5 sek. (fortsætter fel¬ 
tændringerne starter proceduren forfra, der er 
således ingen grund til at bruge strøm på læn¬ 
gere alarmtider). Timerkredsløbet styrer en 
transistorswitch, hermed også lysdioden der 
udgør den indbyggede alarm, samt en power- 
transistor, der fungerer som kontakt for en ud¬ 
vendig alarmtilslutning. Denne udgang er også 
sikret mod forkert tilsluttet spænding. 

Kassen er fremstillet af trykstøbt aluminium - 
dette sikrer en god elektrisk afskærmning. De 
udvendige mål er 110x60x30 mm, altså mindre 
end en husholdningstændstikæske. Over¬ 
fladebehandlingen er grå hammerlak. Samtlige 
betjeningsorganer er ført ud på den ene sidef¬ 
lade, de skal kort nævnes: DC-fatning - for tils¬ 
lutning af udvendig strømforsyning (det ind¬ 
byggede batteri afbrydes når stikket isættes) - 
afbryderen - måleudgangen (mini-koaxialfat- 
ning for tilslutning af skærmkabel til evt. 
måleudstyr) - lysdioden (for visuel alarmgiv- 
ning) samt to Barb ministik for tilslutning af ud¬ 
vendig alarmgivning (relæ til fjernmelding etc.). 
Totalvægten af MFI-6 incl. batteri er ca. 250 g. 

Hvordan detektoren kan udnyttes af feltob¬ 
servatøren - hvordan den kan tilsluttes et 
alarmnet - hvilket ekstraudstyr der kan kobles 
på - hvad man især skal tage hensyn til ved sta¬ 
tionær montering, samt hvordan detektoren 
indgår i sporingssystemet - alt dette kommer 
der mere om i et efterfølgende nr. af UN. 

B.Aa. 




» 


Rya-tæpper med SUFOI-mærke 

Du kan nu erhverve et smukt, håndlavet rya-tæppe med 
SUFOIs symbol. 

Og samtidig støtter du SUFOIs EDB/Tekniske Fond, idet 
overskuddet går ubeskåret til dette fond. 

Tæppet måler 50 x 70 cm (se billedet) og koster 

kun kr. 190,- 

Er du interesseret, send da venligst dit navn og adresse 
til Per Andersen, Lottesvej 15 st., 8220 Brabrand. Du vil 
da på et senere tidspunkt modtage et endeligt tilbud med 
oplysninger om størrelse, farver m.m. 

Der vil kun blive tale om et begrænset oplag, der bliver 
hånd-syet efterhånden som der viser sig interesse for 
rya-tæppet. 

Fly 412 
savnes 



Mandag den 9. april bragte dansk TV en for 
UFO-interesserede lidt speciel film kl. 18.00. 
Læs her hvad man blandt andet skrev fra Dan¬ 
marks Radio i foromtalen af filmen: 

»Fly 412 savnes« er en science fiction-historie, 
for såvidt som den forudsætter eksistensen af 
de såkaldte UF Oer (Uidentificerede Flyvende 
Objekter), men den foregår på Jorden, og der 
optræder ikke væsener fra andre planeter i fil¬ 
men. 

Historien er den, at to jetfly på mystisk vis 
forsvinder, mens de forfølger UFOer, men fly¬ 
vevåbnet nægter officielt at indrømme begiven¬ 
heden. Pete Moore er oberst i flyvevåbnet, og 
han irriteres over denne officielle holdning til 
problemet, og selv om han sætter sin karriere 
på spil ved at gå imod sine overordnede, prø¬ 
ver han alligevel at trænge til bunds i affæren. 
Der har været fire vidner til hændelsen, fire pi¬ 
loter, som på deres radarskærme har kunnet 
følge forsvindingen, men flyvevåbnets efterret¬ 
ningsvæsen synes nærmest interesseret i at 
bevise, at vidnerne ikke har set noget. Hvad er 
der egentlig sket? 

Glenn Ford har rollen som Pete Moore, og 
blandt de øvrige medvirkende er Bradford Dill- 
man og Guy Stockwell. Jud Taylor har instrue¬ 
ret denne TV-film. 

Selv om der var tale om en regulær spillefilm, 
var der alligevel mange interessante detaljer i 
filmen, der fik en del UFO-interesserede landet 
over til at henlægge aftensmaden til et andet 
tidspunkt. 

At man fra filmselskabets side havde gjort sit 
til at gøre filmen »en anelse autentisk«, fremgik 
helt åbenbart af indledningen, hvor man an¬ 
vendte adskillige autentiske UFO-optagelser i 
meget korte klip. Ligeledes var der et enkelt 
lynklip fra en pressekonference med deltagelse 
af en af de tidligere talsmænd i UFO-spørgsmål 
fra Pentagon. 

Det glæder os naturligvis, at man bringer så¬ 
danne film, selv om vi må erkende, at det fore¬ 
kommer os lidt ejendommeligt (og naturligvis 


I den amerikanske TV-film fra 1974 spiller 
Glenn Ford en oberst i det amerikanske luftvå¬ 
ben, som prøver at trænge til bunds i en affære 
omkring UFOer, uidentificerede flyvende ob¬ 
jekter. 


irriterende!) at bringe filmen på netop dette 
tidspunkt af dagen. 

BTs TV-anmelder, Rjgmor Jessen, havde da¬ 
gen efter denne kommentar til filmen: 

Det er temmelig hensynsløst af TVs pro¬ 
gramlæggere at sætte en helaftensspæn¬ 
dingsfilm på i tiden 18 til 19.15. Lad gå med 
korte serier og andre ikke-langstrakte udsen¬ 
delser. Så kan man altid finde 25 minutter til 
middagsmaden. I aftes var der ikke en chance. 

Men de, der valgte at lukke for TV og hellige 
sig måltidet, valgte nu ikke den magreste lod. 
Filmen var en skrækkelig røverhistorie - tror 
jeg. Ganske vist har man hørt så meget om CIA 
og andre efterretningsvæsener, at ørerne for¬ 
længst er faldet af og villigheden til at tro hvad- 
somhelst steget. Man tror så gerne, at Special 
Intelligence og andre er villige til at benægte 
kendsgerninger, der ikke bekræfter den sand- 

hed, de går ind for. Han, der indberettede om 
de faktiske årsager til uroen i Iran, skal nok og¬ 
så være blevet forbigået nogle gange ved ud¬ 
nævnelser. Men at Pentagon skulle have inter¬ 
esse i at undertrykke eventuelle kendsgernin¬ 
ger om UFOer, vor tids flugtdrøm, er svær at 
sluge. 

» »Desværre« er det en kendsgerning, at ameri¬ 

kanske UFO-organisationer på det seneste har 
haft held til via »Freedom of Information Act« at 
få frigivet hidtil hemmeligholdte dokumenter 
f om UFO-tildragelser. 

Så, kære Rigmor Jessen, værsgo’, slug! 

Ole Henningsen 


RAPPORT 

HEMMELIG 

I Frankrig har der i de senere år været en 
officiel forskning i UFO-fænomenerne. 
Denne forskning har været gennemført af 
en gruppe højt ansete videnskabsmænd 
fra forskelligartede videnskabelige institu¬ 
tioner i Frankrig som nævnt i dette nr. af 
UFO-NYT. 

Forskningsgruppen »GEPAN« blev le¬ 
det af dr. Claude Poher fra »Centre Natio¬ 
nal d’Etudes Spatiales«. Gruppen har 
udarbejdet en 500 sider stor rapport over 
sine undersøgelser af UFO-tildragelser. 

SUFOI har via forskellige kanaler for¬ 
søgt at fremskaffe et eksemplar af denne 
for os særdeles interessante rapport, men 
uden held - desværre. Det er gennem 
»Centre National d’Etudes Spatiales« i Pa¬ 
ris blevet os meddelt, at »GEPAN«s 2. rap¬ 
port betragtes som et internt arbejdsdo¬ 
kument, som man derfor ikke ønsker ud¬ 
leveret. 

Vi har dog alligevel forhåbning om sna¬ 
rest at kunne vende tilbage i UFO-NYTs 
spalter med mere nyt fra GEPANs under¬ 
søgelser. 

OH 


SUFOIs 

EDB/TEKNISKE 

FOND 

PA vej mod de første 

10.000,- KR.?? 

Som det kan ses af total-beløbet er Fon¬ 
det nu på vej mod halvdelen af de 
20.000,- kr. vi har sat som mål. Med en 
indsats nu fra dig vil Fondet kunne nå de 
første 10.000,- kr. inden for den næste 
måned!! 

I fremtiden vil SUFOI fåbrugforøkonomi- 
ske midler for at kunne fortsætte Projekt 
UFODATA, som foretager den elektroni¬ 
ske databehandling af SUFOIs UFO- 
rapporter. 

Og i nær fremtid har SUFOI brug for bety¬ 
delige beløb til investeringer i avanceret 
teknisk udstyr. Udstyret skal bruges til de 
fuldautomatiske, elektroniske sporings¬ 
stationer, som FOTA har under udvikling. 
Det er blandt andet gennem disse projek¬ 
ter, at SUFOI er ved at placere sig blandt 
verdens mest forsknings-aktive UFO- 
organisationer. 

Men kun gennem en økonomisk støtte fra 
UFO-NYTs læsere, er disse projekter rea¬ 
lisable! 

Vil du hjælpe til med løsningen af UFO- 
fænomenerne? 

Vil du hjælpe os med at nå vores mål på 
20.000,-kr.? 

Beløb bedes indbetalt på giro 9 11 77 25. 
Talonen bedes mærket »EDB/Teknisk 
Fond«. 

Alle, der indbetaler mindst 15,- kr. til 
EDB/Teknisk Fond, vil automatisk modta¬ 
ge et flersidet duplikat om det spændende 
Projekt UFODATA. 

Bemærk dette duplikat kan ikke købes, 
men kan kun erhverves på ovennævnte 
måde! 

TOTAL pr. 15-5-79: 

Kr. 6.990,- 

Boganmeldelser 


Ger ard O ’Neill: 

Rumkolonier - en udfordring til fremtiden! 

380 p., iII. kr. 98,00. 

Forlaget RHODOS. 

Det er kedeligt at skulle advare imod at købe en 
bog, som man egentlig helst så at alle rum¬ 
fartsinteresserede købte! 

Det lyder som et paradoks, men forklaringen 
er, at O’Neills bog allerede er blevet en klassi¬ 
ker indenfor rumforskningen i den engelske 
udgave, men RHODOS’ danske »oversættelse« 
er utilgiveligt dårlig. 

I korte træk går ideen om rumkolonierne ud 
på, at der er en mængde fordele; miljømæssi¬ 
ge, økonomiske, sociale og teknologiske, ved 
at oprette beboelser i rummet i stedet for på 
planeternes overflader. Der er lagt et stort ar¬ 
bejde i at regne på både tekniske, økonomiske 
og sociale problemer med hensyn til rumkolo¬ 
nierne, blandt andet indenfor NASAs rammer, 
og vi vil senere i bladet berette om planerne. 
Blot skal der her gives en fornemmelse af, at 
det er store forhold,' det drejer sig om. O’Neill 
giver selv, hvad han kalder en moderat vurder¬ 
ing af, hvornår menneskeheden kan have den 
første »RUMØ« i kredsløb, med plads til om¬ 
kring 10.000 mennesker. Har De et gæt? år 
2100? eller måske endnu senere? - nej, så- 
mænd i år 2002, hvis man forestiller sig at pro- 
jektet blev sat i gang til næste år! Og desuden 
er en Rumø ret så billig: udgifterne bliver imel¬ 
lem 3 og 18 mia. 1975-dollars årligt i de 22 år, 
planlægningen og fremstillingen af en Rumø vil 
vare. Det ser endda ud til, at en Rumø kan tjene 
sig ind på kortere tid, end det tager at bygge 
den. 

Hvis De læser engelsk bare nogenlunde, 
skulle De anskaffe Dem pocketudgaven af O’¬ 
Neills bog: The High Frontier, udgivet af Ban- 
tam Books i januar 1978. Den er set her i landet 
til godt 30 kr. 

Den danske oversættelse af bogen er mildest 
talt dårlig. Oversætteren, Terese Krabbe, har 
tydeligvis ikke begreb skabt om naturvidenska¬ 
belige beskrivelser, og jeg vil endda tillade mig 
at tvivle enten på hendes engelskkundskaber 


eller på hendes evne til at skrive dansk, eller 
måske begge dele! Mange afsnit i bogen er kun 
forståelige, hvis man sidder med den engelske 
udgave ved siden af. Rumfartsspecialisterne 
Helle og Henrik Stub har skrevet indledningen 
til den danske udgave, og de er til deres egen 
store fortrydelse blevet sat på titelbladet som 
bearbejdere af bogen, selv om de kun har rettet 
de værste rumfartsfaglige fejl og har frasagt sig 
ansvaret for resten af teksten. Videre i listen af 
fortrædeligheder opdager man, at O’Neill har 
fået forkert fornavn. Rhodos kalder ham kon¬ 
sekvent Gerald! En pudsighed er kildehenvis¬ 
ningerne. Det er meget almindeligt i videnska¬ 
belige værker at give kildehenvisninger ved 
hjælp af et lille tal i teksten sådan her 5 , der hvor 
kilden anvendes. Sidst i bogen eller artiklen fin¬ 
des selve listen så i nummerorden. I »Rumkolo¬ 
nier« findes disse numre på deres rigtige plad¬ 
ser (bortset fra at de helt mangler i de første Vh 
kapitel), men man har tydeligvis glemt listen 
bag i bogen. I sidste øjeblik har man så tilføjet 
en kildeliste, taget fra Bantam-udgaven, blot 
med »Chapter« rettet til »kapitel«, og resten på 
engelsk. 

Én ros skal forlaget dog have: Tegningerne i 
bogen fremtræder nydeligt, måske netop fordi 
det er tegninger (se anm. af en anden Rhodos- 
bog i UFONYT nr. 1/79). 

Alle disse kedelige ting samlet i én bog er ik¬ 
ke bare irriterende - eller morsomt, alt efter 
temperament - det er også tragisk, fordi udgi¬ 
velsen af »The High Frontier« på dansk nok er 
noget af et vovestykke. Sælger bogen ikke, 
hvad der ville være rimeligt at tro, ovenstående 
taget i betragtning, varer det sikkert meget 
længe, før et forlag igen tør binde an med bø¬ 
ger, som smager af rumfart. 

O JK 


SÅ HAR MAN 
HØRT DET MED! 

Britiske flykontrollører måtte i påsken ad¬ 
vare lufttrafikken over Sydengland mod 
en »flyvende orangefarvet elefant«. Det 
drejede sig om en kæmpemæssig elefant¬ 
formet reklameballon for et cirkus i Sout- 
hampton, der havde revet sig løs og var 
forsvundet i skydækket over byen. 

Politiken, 19. april 1979 

En tegners opfattelse af en af de første rumkolonier; en roterende torus (hjul) med 
beboelsesområder indvendig. Kilde: NASA. 

Carl Sagan: 

Paradisets Drager 
220 p., iII. kr. 98,00. 

Lindhardt og Ringhofs Forlag. 


Efter Sagans mening kan menneskets intelli¬ 
gens beskrives og begrundes ved det gamle 
mundheld: Det er mængden, dér gør det! Det 
skal forstås på den måde, at et levende væsen 
er mere intelligent, jo større hjernens vægt er i 
forhold til legemsvægten. Det betyder (sikkert 
til manges store glæde) at mennesket er det 
mest intelligente væsen på jorden, tæt fulgt af 


delfiner, de store primater, hvalerne og elefan¬ 
ten. I den anden ende af skalaen finder man i 
øvrigt de store dinosaurer. 

Ser man på, hvor de forskellige sanser, evner 
og følelser er placeret i menneskehjernen, le¬ 
des man til den tanke, at hjernen har udviklet 
sig ved at »»bygge ovenpå« eksisterende hjerne¬ 
celler igennem evolutionshistorien. Sagan be¬ 
skriver dette udmærket ud fra en teori udviklet 
af Paul D. McLean om den »»triune hjerne«, det 
vil sige den tredelte hjerne. 


Tegneren Don Davis har begået denne tegning, 
som symbolsk beskriver bogens indhold. 

Inderst i vore hjerner finder man krybdyr¬ 
hjernen, som i bestanddele og evner nøje sva¬ 
rer til de nulevende krybdyrs. Denne del, kaldet 
Reptil-komplekset, indeholder vores aggressi¬ 
vitet, vores ritualiserede adfærd og territoriein- 
stinkter og grundlaget for sociale hierarkier 
(hakkeorden!). Senere i udviklingshistorien op¬ 
stod så pattedyrene, og disse har generelt me¬ 
re hjerne end krybdyr, i form af det såkaldte 
limbiske system. I dette finder man sædet for 
vore følelser og for de følelsesregulerende kirt¬ 
ler: hypofysen, amygdala og hypothalamus. 
Desuden findes i dette hjernelag sædet for om¬ 
sorgsadfærd over for unger og andre artsfæller 
og ligeledes en del af hukommelsen. 

Som sidste nye skud på hjernestammen (!) 
finder man hos de mere intelligente væsener 
Neocortex, altså hjernebarken, hvor man finder 
synsevne, rumsans, sprogevner, forestillings¬ 
evne og andre abstraktionsevner. 

Oven i denne treenige hjernestruktur finder 
vi så en tydelig forskel på højre og venstre hjer¬ 
nehalvdels funktioner. Det viser sig, at det evige 
skænderi imellem rationelt tænkende og intuiti¬ 
ve personer (naturvidenskab/humaniora, den 
traditionelle opfattelse af mænds og kvinders 
måde at tænke på, o.s.v.) faktisk også foregår 
imellem vore to hjernehalvdele: Hjernens højre 
side er overvejende »intuitiv«; den styrer musi¬ 
kalitet, inspiration, rumopfattelse o.l., mens 
venstre side indeholder læse-, skrive-, tale- og 
regneevner m.m. 

Det er hovedideerne i Sagans bog, men man 
må ikke tro, at bogen er skrevet lige så tørt og 
summarisk som et kort referat nødvendigvis 
må være - forfatteren henter inspiration - via 
sin højre hjernehalvdel - i menneskehedens 
myter og overleveringer, og han glemmer heller 
aldrig sin naturvidenskabelige baggrund, og - 
hvad kendere af Carl Sagans hidtidige forfat¬ 
terskab vil gense med glæde: Han skriver i sin 
sædvanlige ironiske og humoristiske tone. 

Bogens afsnit om hjernens fremtidige ud¬ 
vikling, dels evolutionsmæssigt og dels ved 
hjælp af ydre hjælpemidler som datamater og 
andre former for »mentale proteser«, er ikke 
det mindst interessante, men det skal ikke refe¬ 
reres her. 

Sagan indrømmer i indledningen til bogen, at 
han ikke er fagmand på dette område, men 
samtidig har han den bedste undskyldning af 


alle for at skrive bogen: Han kunne ikke lade 
være! 

Selv om Paradisets Drager ikke er en let læst 
bog, er de fleste i stand til at få udbytte af den, 
eventuelt med en fremmedordbog ved hånden. 
Udstyret er upåklageligt, illustrationerne er in¬ 
formative og meget fint reproducerede, og det 
er ikke lykkedes mig at finde en eneste trykfejl. 

Bogen anmeldes her i UFO-NYTaftogrunde: 
Forfatteren er kendt af læserkredsen for sine 
bøger om UFOer, rumforskning og liv i rummet, 
og desuden kan den sikkert være en inspirati¬ 
onskilde for de af læserne, som påtænker at 
skrive om intelligens, som Per Andersen opfor¬ 
drede til i sidste nummer. 

Som nævnt behandler Sagan meget mere 
end menneskehjernens opbygning. Titlen »Pa¬ 
radisets Drager« kan måske virke lidt kryptisk, 
men jeg vil ikke her afsløre, hvorfor bogen hed¬ 
der sådan. Den nysgerrige læser kunne måske 
tænke lidt over, hvorfor så mange mennesker 
er bange for krybdyr, især slanger, før vedkom¬ 
mende går hen for at købe bogen. 

OJK 


* * * 



Ingen tvivl om det. Jordboernes rumfartø¬ 
jer ER virkelig primitive! 

Henry Lau rit zen: Det uforklarlige 
- nogle uløselige mysterier. 

204 p., ill. kr. 125,00 indb. 

Chr. Erichsens Forlag. 


Forfatteren ser sig selv som »manden, der er 
forbavset og lykkelig over alle de mysterier og 
uforklarlige ting, livet har at byde på. Men sam¬ 
tidig glad for, at vi aldrig får løsningerne på gå¬ 
derne, for vi mennesker bliver næppe lykkeli¬ 
gere ved at kende alle svarene.« Samtidig er 
han dog klar over, at dette ikke just er nogen vi¬ 
denskabelig holdning til tilværelsen, og bogen 
giver da heller ikke svaret på et eneste mysteri-: 
um. Faktisk påstår H.L., at de emner, han har 
udvalgt, vil blive ved med atvære uløste og ulø¬ 
selige, og han konstaterer endda dette med en 
undertone af fryd. 

Spørgsmålet er, om der er noget at fryde sig 
over? Bogen behandler alle de kendte mysteri¬ 
er og tillige en del ikke så kendte sager, og det 
sker i en let og bevidst causerende tone, under 
afsnitsoverskrifterne »Skibe og fly forsvinder 
sporløst«, »Mennesker forsvinder!«, »Gådefulde 
bygningsværker«, »Historiske mysterier«, 
»Mordgåder og kriminalsager«, »Litterære gå¬ 
der«, »overtro og spådomme«, »Fabeldyr og 
væsener«, »UFOer« og »Døden«, hvilket sidste 
jo nok er det største mysterium af dem alle. 

De sager, som denne anmelder har haft for¬ 
udsætninger for at vurdere, er behandlet so¬ 
bert og med »skelen til alle sider«, og det skal 
forfatteren have ros for. Rosværdigt er det og¬ 
så, at der bag i bogen findes en udførlig kilde¬ 
liste, hvoraf det dog fremgår, at det ikke hele ti¬ 
den er de mest sikre, men nok populære kilder, 
H.L. har anvendt. 

Afsnittet om UFOer vil være af speciel inter¬ 
esse for dette blads læsere, men det skal næv¬ 
nes, at dette afsnit kun kan have interesse for 
begyndere udi UFOIogien - det består nemlig 
hovedsagelig af korte referater af nogle af de 
kendte sager, samt en del udtalelser fra J.A. 
Hynek og kredsen omkring ham. Det fremgår 
klart, at det aspekt, H.L. har interesseret sig for, 
er ideen om UFOerne som rumskibe fra andre 
kloder, men han slutter dog afsnittet med at så 
lidt tvivl: »Tror De, der findes UFOer? - Det vil i 
hvert fald nok være naivt at forvente en simpel 
forklaring på hele spørgsmålet.« 

Der er nok grænser for, hvor længe man kan 


fryde sig over de forskellige mysterier, selv om 
de bliver så appetitligt præsenteret som her - 
for ingen skal være i tvivl om, at det er en velre¬ 
digeret og spændende bog (og det lyser ud fra 
siderne, at forfatteren er inkarneret anglofil, og 
at han har nydt at skrive bogen) - men selve 
grundholdningen i bogen er uholdbar og gold. 
Det kan ikke nytte noget at slikke sig om mun¬ 
den og sætte sig til rette med piben og portvi¬ 
nen, hver gang man får præsenteret et nyt my¬ 
sterium og så lade sig nøje med det. Det er da 
betydeligt mere interessant at finde løsninger; 
og man skal såmænd ikke være ræd for at løbe 
tør for spørgsmål. Det er vist notorisk for al 
forskning, at der opstår mange nye spørgsmål 
for hvert eneste, som besvares. 

Forfatteren optræder som (en hyggelig) refe¬ 
rent, han bidrager ikke med spor nyt, og derfor 
tror jeg at hans læsere vil føle sig snydt, bogens 
pris taget i betragtning - men lån bogen på bib¬ 
lioteket, hvis De kommerforbi alligevel. 

OJK. 


PAS PÅ DERES 
HAMSTER! 

Franske videnskabsmænd undersøger et 
mysterium om sammenhængen mellem 
uidentificerede flyvende objekter og ham¬ 
steres død. Forleden var nogle hamstere¬ 
jere fra den østfranske by Aubincourt på 
udkik efter UFOer. Samtidig med, at de 
observerede en af slagsen, døde deres 
hamstere. På Maisons-Alfort-dyrehospi- 
talet nær Paris foretages en analyse af 
hamsterligene for, om muligt, at få konsta¬ 
teret, hvorfor dyrene døde, mens UFOen 
passerede hen over himlen. 

Politiken, 1. april 1979 


PS: Bemærk datoen! 

Rapport fra 
GEPAN 


Den franske regerings officielle 
UFO undersøgelsesprojekt GE¬ 
PAN er det mest indgående, der 
nogensinde er iværksat over UFO 
fænomenet. GEPANs videnskabe¬ 
lige ledelse er sammensat af med¬ 
lemmer fra Meteorologisk Institut 
Lyons Astronomiske Observatori¬ 
um, De Socialpsykologiske og A- 
strofysiske Laboratorier ved Pa¬ 
ris’ Universitet, Geodynamisk 
Forskningscenter, Polyteknisk 
Læreanstalts afdeling for teore¬ 
tisk fysik og afdelingen for fysisk 
meteorologi ved Clermont-Ferrand 
Universitet. . . Det følgende er de¬ 
res sammenfatning. 

Groupe d’Et ud es Des Pheno- 
ménes Aérospatiaux Non- 
Identifiées (GEPAN). 

Titel:»Præsentation for GEPANs 
Videnskabelige Råd af undersø¬ 
gelser udført i løbet af det første 
semester af 1978«. 

Dato: Juni 1978, 

5 bind, ca. 500 sider. 

Dr. Claude Poher 



Denne rapport fra den franske regerings UFO 
studiegruppe behandler de undersøgelser, 
gruppen har gennemført i første del af 1978. 
Tre specialgrupper (hurtig indskriden (»udryk¬ 
ning«), fysiske spor, radarvarsling) blev dannet 
som en del af studiegruppens funktioner, men 
de blev kun lidt anvendt i 1978. I stedet for var 
størstedelen af arbejdet koncentreret om 11 
sager af høj troværdighed og mærkværdighud. 
Elleve sager blev undersøgt til mindste detalje. 
Kun én viste sig at have en almindelig for¬ 
klaring. I de resterende 10 viste det sig, at af¬ 
standen mellem vidnerne og objekterne var 
mindre end 250 m. Af rapportens 5 bind, var 3 
udelukkende helliget analyser af disse 11 sa¬ 
ger, der alle undtagen én var fra før 1978. Den 
ældste var fra 1966. To af sagerne var 
humanoid-observationer. 


Analyserne og udforskningen af hvert tilfæl¬ 
de blev udført af et team på 4 personer. Team- 
’et bestod bl.a. af en psykolog, som særskilt ud¬ 
førte en psykologisk undersøgelse relevant for 
vurderingen af vidneudsagnene. Den omhu, 
med hvilken afstande, vinkler og psykologiske 
faktorer blev vurderet, gør ved sammenligning 
størsteparten af Condon-rapporten yderst søl¬ 
le. Undersøgelserne har i mange sager været 
lærebogseksempler på, hvorledes sådanne un¬ 
dersøgelser bør udføres. 

110 af de 11 tilfælde var konklusionen, at vid¬ 
nerne havde overværet et materielt fænomen, 
som ikke kunne forklares som værende et na¬ 
turligt fænomen eller et menneskeskabt instru¬ 
ment. En af rapportens hovedkonklusioner er, 
at bagved det totale fænomen er der en »flyven¬ 
de maskine . . . hvis flyvemåde (egl. »måde at 

holde sig oppe på«) og fremdrivning er ukendt 
for os«. 

GEPAN blev dannet i 1977 under Dr. Claude 
Pohers ledelse. Poher har nu trukket sig tilba¬ 
ge, idet han følte, at han havde gjort alt, hvad 
han kunne gøre med de eksisterende metoder. 
Ikke desto mindre er organisationen ikke blevet 
opløst, men fortsætter arbejdet. Gennem 1977 
var den i stort omfang beskæftiget med at kon¬ 
trollere Pohers statistiske arbejder, som den 
godkendte. I 1978 har den udvidet sin virksom¬ 
hed til at efterforske observationstilfælde. Den 
bliver alarmeret angående aktuelle sager via 
fjernskriver af Gendarmeriet, Det franske Politi. 
Ovennævnte rapport er blevet godkendt af GE- 
PANs tilsynsførende videnskabelige råd. 


Note: Den originale rapport blev begrænset 
til 140 (120?) kopier og var hemmelig. Den er 
ikke tilgængelig for almindelig udbredelse, og 
er i alle tilfælde på fransk. 

P.S. Der er i rapporten udførlig omtale af 
Teheran-tilfældet, men intet, der er ukendt 
blandt forskere. Det er ikke en af de under¬ 
søgte elleve sager, der alle var franske. 

»Selvom den studerede 2 nattelystilfælde, 
forblev begge klassificeret »uidentificeret«. 

Direkte modtaget informationsmateriale 
oversat af Kim Møller Hansen 

PS: Se også side 119. red. 


Photocredit: NASA 



Kæmpeskridt, der gav store forventninger: 10 år er gået; var der nogen, 
der sagde bristede for håbn .? 

Italien 
grebet af 
UFO-feber 

Tre politimænd i Puglia siger de så tre cigarfor¬ 
mede, ildspruttende objekter, og en frisør i Sie- 
na påstår at han mødte en lille grøn mand med 
horn. 

En romersk forretningsmand fortalte i en 
landsomfattende TV-udsendelse om et møde 
med to grålig-farvede »mini-mænd«, der steg 
ned fra himlen i en lysstråle. 

Fiskere i Adriaterhavet har rapporteret om 
pludselige tidevandsbølger på ellers rolige da¬ 
ge og kugler af rødt lys, der dukkede frem fra 
havet. 

Italienerne er grebet af, hvad Milano-avisen 
»Corriere Della Sera« kalder »flyvende 
tallerken-feber« som en hel epidemi. Uidentifi¬ 
cerede flyvende objekter (UFOer) over 
Middelhavs-halvøen har skabt en sådan mani, 
at så galt en fængselsfange i Bari flygtede fra 
sin celle og op på fængslets tag i håb om at få 
kig på et UFO. 

Videnskabsmænd, UFOIoger, sociologer og 
andre eksperter får daglig spalteplads i ny¬ 
hedsmedierne for at analysere det mærkelige 
fænomen, der plager italienerne. 

Det begyndte altsammen i september, da fi¬ 
skere nær den adriatiske havneby Pescara en 
morgen sejlede hjem med beretninger om my¬ 
stiske bølger, paddehatte af røde lys, der duk¬ 
kede op fra havet, og snesevis af flyvende »tal¬ 
lerkener« der zig-zag'ede hen over himlen. Kort 
efter druknede to af deres kolleger, da deres 
trawler kæntrede i den (som eksperter udtalte) 
absolut stille og rolige nat. Tidligere havde folk, 
der lever langs med kystlinien, rapporteret, at 
havet pludselig trak sig hundreder af meter til¬ 
bage, for nogle timer senere at vælte tilbage 
som en uhyre tidevandsbølge. Andre fiskere 
gjorde lignende iagttagelser i nævnte område - 
nærmere betegnet en trekant, der strækker sig 
fra Pescara til den nærliggende fiskerlandsby 
Ascoli Piceno, og ud i Adriaterhavet. Området 
blev hurtigt berømmet som »Den onde 
Adriater-trekant«, og Italiens Nationale Center 
for UFO-studier sender nu en yacht af sted, ud¬ 
styret med radar og andre elektroniske fines¬ 
ser, for at foretage en undersøgelse i området. 

For få dage siden stoppede trafikken i Nea¬ 


pel, da hundredvis af mennesker stormede ud 
på gaderne for at betragte en enormt stor, hvid 
diskos, der ubevægeligt viste sig over byens 
centrum. Meteorologer har senere udtalt, at det 
kun var en særlig sky-formation. 

To politimænd i Calabrien sagde, at de så et 
objekt »der udstrålede et glimtende orange¬ 
farvet lys«. De meddelte pr. radio til deres ho¬ 
vedstation: »Vor bilmotor stoppede og ville ikke 
starte under UFOets passage«. 

UFO-observationerne har tilskyndet et itali¬ 
ensk satirisk ugeblad at udsende et falsk num¬ 
mer af »Corriere della Sera«, der meddelte, at 
et rumskib var landet i Mexico. Udgaven blev 
omgående beslaglagt. 

Videnskabsmændene har yderst forskellige 
forklaringer på, hvad det er, der er foregået på 
den italienske himmel eller i italienernes tanke¬ 
gang. Professor Francesco Alberoni, der er so¬ 
ciolog ved Milanos universitet, sagde: »Sådan¬ 
ne visioner hænder sædvanligvis på tidspunk¬ 
ter, hvor befolkningen befinder sig i fare eller i 
kriser... vi må tage øjnene væk fra himlen, og i 
stedet her på jorden søge at udforske, hvad der 
nager vort sind«. 

Direktøren for Psykologisk Institut i Milano, 
Franco Fornari, har et mindre dramatisk syn på 
sagen og siger, at menneskeheden alle dage 
har skabt deres egne myter og mirakler. 

»I en så kompliceret tid som vor føler folk en 
vældig stor trang til at virkeliggøre deres for¬ 
ventninger. Det gamle begreb om engle bliver 
fornyet, og englen er nu blevet et UFO«, sagde 
han. 

En anden psykolog, Alfonso di Nola fra Nea¬ 
pel, siger: »Tidligere havde disse objekter på 
himlen en mytisk betydning, men i dag er vor 
mentalitet mere videnskabelig betonet«. 

Præsidenten for UFO-Centret, Gancarlo Bar- 
rattini, opfatter observationerne som ukendte 
atmosfæriske fænomener, i smag med elektri¬ 
ske udstrålinger ved klima-ændringer. 

En anden UFO-forsker gik ind for teorien om 
»våben-test«, idet tests af nye raketter tidligere 
har givet anledning til store antal UFO-obser- 
vationer. Hans syn på sagen bliver kraftigt un¬ 
derstøttet af eksperter ved Neapels observato¬ 
rium, der udtaler, at de endnu ikke har obser¬ 
veret noget på himlen, som de ikke var i stand 
til at forklare. 

Iberian Daily Sun 
4. januar 1979 
v/ E. Bøtter-Jensen 

Ambassadør Griffith 
Grenadas Mission ved 
De Forenede Nationer 
New York 

9. november 1978 


Kære Ambassadør Griffith. 

Jeg vil gerne meddele Dem mine synspunkter 
vedr. vore ikke-jordiske besøgende, populært 
kaldet »UFOer« og fremsætte nogle forslag til, 
hvad man måske kan gøre for at behandle sa¬ 
gen ordentligt. 

Jeg er af den overbevisning, at disse ikke- 
jordiske fartøjer og deres besætninger kommer 
og besøger denne planet fra andre planeter, 
som klart er lidt mere teknisk fremskredne, dnd 


vi er her på Jorden. Jeg mener, at vi bør have et 
koordineret program på topplan til videnskabe¬ 
lig indsamling og analyse af data fra hele ver¬ 
den hvad angår enhver form for tildragelse og 
samtidig til planlægning af, hvordan vi bedst 
muligt kan skabe en venligsindet kontakt til dis¬ 
se besøgende. Vi skal muligvis først vise dem, 
at vi har lært at løse vore problemer på fredelig 
vis i stedet for ved krig, før vi kan accepteres 

som et fuldt ud kvalificeret medlem af det uni¬ 
verselle samfund. Denne anerkendelse ville be¬ 
tyde enorme muligheder for en udvikling på al¬ 
le områder i vor verden. Det ser derfor ud til, at 
De Forenede Nationer har en helt klar interesse 

1 at behandle dette emne korrekt og hurtigt. 

Jeg vil gerne påpege, at jeg ikke er en erfa¬ 
ren professionel UFO-forsker. Jeg har endnu 
ikke haft det privilegium at flyve et UFO eller at 
møde en UFO-besætning. Jeg mener dog, at 
jeg er nogenlunde kvalificeret til at deltage i de¬ 
batten om dem, eftersom jeg har været på 
grænsen til det uhyre rum, hvori de rejser. 
Yderligere havde jeg i 1951 lejlighed til i løbet af 

2 dage at iagttage mange UFO-overflyvninger. 
De var i forskellige størrelser og fløj i kampfor¬ 
mation almindeligvis i retningen fra øst mod 
vest over Europa. De befandt sig i større højde, 
end vi på daværende tidspunkt kunne nå med 
vore jetfly. 

Jeg vil også gerne henlede opmærksomhe¬ 
den på, at de fleste astronauter er meget tilba¬ 
geholdende med overhovedet at diskutere 
UFOer på grund af de mange mennesker, der 
hensynsløst har solgt svindelberetninger og 
forfalskede dokumenter og som uden tøven 
misbruger astronauternes navne og omdøm¬ 
me. De få astronauter, som har fortsat med at 
beskæftige sig med UFO-sagen, har måttet gø¬ 
re dette med stor forsigtighed. Der er adskillige 
af os, der tror på UFOer, og som har haft lejlig¬ 
hed til at se et UFO på jorden eller fra et fly. Der 
var kun een tildragelse i rummet, der muligvis 
kan have været et UFO. 

Såfremt De Forenede Nationer indvilliger i at 
gå ind på dette projekt og derved giver det en 
vis anseelse, vil mange flere velkvalificerede 
mennesker sikkert gå ind på at stå frem og 
være til rådighed med hjælp og oplysninger. 

Jeg glæder mig til at møde Dem snarest. 

Venlig hilsen 


L. Gordon Cooper 
Col. IISAF (Ret) 
Astronaut 


Direkte modtaget informationsmateriale over¬ 
sat af Niels Jensen. 


Leroy Gordon Cooper, Jr. er født den 6. 
marts 1927 i Shawnee, Oklahoma. Han blev 9. 
april 1959 udvalgt som medlem af den første 
gruppe pilot-astronauter under Mercury- 
programmet. 

L. Gordon Cooper var reservepilot på Mercu- 
ry 8, pilot på Mercury 9 under rumflyvningen 
15-16 maj 1963, første amerikaner, der tilbrag¬ 
te 24 timer i rummet. Han var commandpilot på 
Gemini 5, der var i rummet den 21-29 august 
1965 og reserve commandpilot på Gemini 12. 

Cooper var reserve commander på Apollo 10 
og var således emne til Apollo-13 månelandin¬ 
gen, der på grund af det berømte uheld måtte 
aflyses. Han afslog imidlertid og trak sig tilbage 
fra NASA og USAF i juli 1970. Han grundlagde 
derefter »Gordon Cooper Associates« i Florida 
og gjorde tjeneste ved »Academy of Defence 
Driving«, Irving, Californien. 

I øjeblikket beskæftiger Gordon Cooper sig 
med forskning og udvikling som vicepræsident 
i »Wed Enterprises« under Walt Disney Produc- 
tions. 

OJK 


Kom og 
oplev 
Mexico 

I november 1978 varen flok UFO- 
interesserede i Mexico for at opleve 
nogle af de mange arkæologiske steder. 
Rudolf C. Boldt og Ole K. Christensen 
beskriver turen med film og billeder 
på Folkehjem i Åbenrå, 

Haderslevvej 7, 
tirsdag d. 12. juni kl. 19.30. 

• Der serveres kaffe m. brød. 

Entré 12,- kr. 

FOT k-orientering 

Vi skal i dette nr. af UN forsøge at indfri no¬ 
get af løftet om en mere udførlig omtale af 
SUFOIs detektor. Når der skrives »noget af 
løftet«, er det fordi vi af forskellige årsager 
endnu ikke finder tidspunktet passende til 
at offentliggøre det komplette diagram af 
MFI-6 — som detektoren er blevet døbt. 
MFI står for Magnetisk Feltdifferens Indika¬ 
tor - type 6). 

Hovedelementerne i den elektroniske op¬ 
bygning består af sensorspolen — fire elek- 
grerede operationsforstærkere med forskel¬ 
lige funktioner — emos timer/huskekredsløb- 
transistorswitch - lysdiode til indikering af 
alarm - transistor til styring af udvendig 
alarm. Beskyttelsesdioder sikrer mod fejl¬ 
spoling af extern spændingstilslutning. Den 
normale spændingsforsyning leveres af et 
lille 9 volt batteri indbygget i kassen. 

Strømforbruget andrager i tomgang ca. 
6,2 mA — ved en kraftig feltændring kan det 
stige til ca. 22 mA. 

Kortfattet fungerer MFI-6 på følgende må¬ 




de: en pludselig feltændring forårsager en 
svag strøm i sensorspolen. Idet efterfølgen¬ 
de forstærkertrin bliver dette svage signal 
forstærket voldsomt op, hvorefter det ledes 
dels til måleudgangen via et såkaldt spæn¬ 
dingsfølgertrin, dels til et efterfølgende for¬ 
stærkertrin hvor niveauet reguleres. Herfra 
føres signalet til et diodekompleks, der skal 
sikre at detektoren reagerer både på et sti¬ 
gende og faldende felt — hermed også et 
pulserende felt. Et timekredsløb »husker« 
signalet i 3—5 sek. (fortsætter feltændrin- 

gerne starter prceduren forfra, der er således 
ingen grund til at bruge strøm på længere 
alarmtider.). Timekredsløbet styrer en transi- 
stor-switch, hermed også lysdioden der ud¬ 
gør den indbyggede alarm, samt en power- 
transistor, der fungerer som kontakt for en 
udvendig alarmtilslutning. Denne udgang er 
også sikret mod forkert tilsluttet spænding. 

Kassen er fremstillet af trykstøbt alumini¬ 
um — dette sikrer en god elektrisk afskærm¬ 
ning. De udvendige mål er 110x60 + 30 mm, 
altså mindre end en husholdningstændstik¬ 
æske. Overfladebehandlingen er grå ham¬ 
merlak. Samtlige betjeningsorganer er først 
ud på den ene sideflade, de skal kort næv¬ 
nes: DC for (fatning) tilslutning af udvendig 


strømforsyning (det indbyggede batteri af¬ 
brydes når stikket isættes) — afbryderen — 
måleudgangen (mini-koaxialfatning for til¬ 
slutning af skærmkabel til evt. måleudstyr) 
— lysdioden (for visuel alarmgivning) samt 
to Barb ministik for tilslutning af udvendig 
alarmgivning (relæ til fjernmelding etc.). To¬ 
talvægten af MFI-6 incl. batteri er ca. 250 g. 

Hvordan detektoren kan udnyttes af felt¬ 
observatøren — hvordan den kan tilsluttes 
et alarmnet — hvilket ekstraudstyr der kan 
kobles på — hvad man især skal tage hen¬ 
syn til ved stationær montering, samt hvor¬ 
dan detektoren indgår i sporingssystemet — 
alt dette kommer der mere om i et efterføl¬ 
gende nr. af UN. B.Aa. 


SUFOI’S 

GEIGERTÆLLER 

SUFOI har i sin 
instrumentbeholdning en 
geigertæller, der er forsynet 
med Alfa/Beta- og 
Gammarør. Vi har tidligere 
bedt læserne om at bidrage 
med et beløb til dækning af 
indkøbet af denne 
geigertæller, der kostede os 
ca. 800 kr. på daværende 
tidspunkt. 

Med stor glæde 
konstaterede vi, at der i 
løbet af få måneder kom ialt 
ca. 1.200 kr. ind til købet af 
geigertælleren. Det 
resterende beløb har SUFOI 
anvendt til indkøb af 
yderligere teknisk udstyr, 
som indgår i FOTAs 
sporingsstation. TAK FOR 
HJÆLPEN! 

Endnu har der ikke været positive resultater af anvendelsen af SUFOIs geigertæller, 
men det er nu vor hensigt at arbejde videre med radioaktivitetsmålinger. Dette sker bl.a. 
på baggrund af en henvendelse fra en UFO-interesseret gennem mange år, Erik Tillisch, 
hvis artikel om kaptajn Ruppelts érfaringer med radioaktivitetsmålinger ses i dette nr. af 
UFO-NYT. 

Lederen af Forsknings-Teknisk Afdeling, FOTA, Bent Aalberg, vil i et senere nr. af UFO¬ 
NYT redegøre for, hvorledes sporingsstationen vil blive udbygget med geigertællere. 

Ole Henningsen 



SUFOIs transportable geigertæller. Til højre i billedet 
ses det rør, der anvendes til måling af gamma-stråling. 

Disse 

irriterende 

UFOer! 

Under denne overskrift bragte Time for 
nylig en notits om en ny hypotese til for¬ 
klaring af dele af UFO-fænomenet. Teo¬ 
rien er, at disse lysende og summende 
objekter måske i virkeligheden er insek¬ 
ter! Vi bringer her notitsen i en oversæt¬ 
telse. 

»De løb udenfor, og nåede at se et stort objekt 
med flad bund og en kuppel ovenpå, svæve 
over huset... De hørte en summende lyd, og 
iagttog blinkende lys rundt på kanten af UFOet. 
Disse lys havde et rødligt skær, omend de til ti¬ 
der også skiftede til grønlige eller gullige nuan¬ 
cer«. 

Denne hændelse, som er beskrevet i bogen 
»The Utah UFO Display« fra 1974, er bare en af 
de 80 iagttagelser af uidentificerede flyvende 
objekter, som er gjort nær den lille by Roose- 
velt i det nordøstlige Utah i årene 1965 til 1968. 
Bogen er skrevet af plante-fysiologen Frank B. 
Salisbury, som er ansat ved Utah State Univer- 
sity, og den blev godtaget af UFO-fåns som 
endnu et bevis på, at de flyvende tallerkener er 
virkelige, og at de skyldes besøg af ikke- 
jordiske væsener. 

Nu er der fremkommet oplysninger, der vir¬ 
kelig burde nage de »Sande Troende«. I en arti¬ 
kel, offentliggjort i tidsskriftet Applied Optics, 
fremkommer to videnskabsmænd fra det ame¬ 
rikanske landbrugsministerium med en jordisk 
forklaring, ikke bare på Utah-observationerne, 
men muligvis også på mange andre UFO- 
observationer. Da insektforskeren Philip S. 
Callahan og hans medarbejder R. W. Mankin 
læste Salisbury’s bog, blev de forbløffet over 
ligheden mellem UFOernes bevægelser og in¬ 
sektsværmes bevægelsesmåde. Efter nogle 
samvittighedsfulde undersøgelser (sic, o.a.) 
nåede de til den konklusion, at objekterne, som 


blev observeret i Utah, sandsynligvis var nat¬ 
sommerfugle oplyst af et almindeligt atmo¬ 
sfærisk fænomen, kendt som St. Elms ild. 

St. Elms Ild optræder som glødende glorier, 
når stærke elektriske felter bliver dannet i at¬ 
mosfæren, og er igennem årene bl. a. blevet 
observeret ved sejlende skibes rånokker, i 
nærheden af kirketårne og tæt ved vinge- og 
propel-kanter på fly. Hvis den elektriske spæn¬ 
ding i atmosfæren bliver høj nok, som f. eks. 
under et tordenvejr, forsvinder luftens elektri¬ 
ske modstand, og der opstår en elektronstrøm 
fra spidse genstande, som f. eks. skibsmaster. 
Denne elektronstrøm kan påvirke de nærmeste 
luftmolekyler, så de afgiver et stærkt korona¬ 
lys. 

For at teste om man også kunne få insekter til 
at lyse på denne måde, skabte Callahan og 
Mankin i deres laboratorium elektriske felter, 
som kan sammenlignes med de felter, der ska¬ 
bes under tordenvejr. Derefter anbragte de in¬ 
sekter af forskellige arter i felterne. Re¬ 
sultaterne var de samme hver gang: insekterne, 
der, som videnskabsmændene bemærker, be¬ 
står af en glimrende isolator (exoskelettet) som 
omgiver en elektrolyt (legemsvæsken), udstrå¬ 
lede funklende, farvede lys fra udvendige kan¬ 
ter som f. eks. deres antenner, benled og kæ¬ 
ber. Callahan og Mankin skriver: >>Der er abso¬ 
lut ingen tvivl om, at naturen under de rette om¬ 
stændigheder (vejrforhold) kan producere 
elektriske felter af en sådan styrke, at de kan få 
flyvende insekter til at lyse.« 

Bevismateriale, der støtter ovenstående teo¬ 
rier, kom fra arkiverne hos den amerikanske 
skovtjeneste. Dette materiale viste, at visse 
skove tæt ved Roosevelt faktisk var befængte 
med insekter kort tid før UFO-bølgen startede 
ved denne by. Så kan insekterne altså, efter at 
have indtaget føde på træerne, have fløjet i vel¬ 
afgrænsede sværme, som måske målte flere 
kilometer på den længste led. Disse sværme 
kan have været på natlige vandringer, da Roo- 
sevelt’s indbyggere begyndte at se disse mær¬ 
kelige, dansende lys. Faktisk kunne disse in¬ 
sekter, da de svævede og blinkede i luften, alt 
imens de prøvede på at undslippe elektriske 
felter i atmosfæren på stormfulde nætter, have 
lignet det, videnskabsmændene kalder for et 
stort »fritsvævende diskotek på nattehimlen«. 

Kilde: Time, den 20. november 1978 
Oversættelse: Per Andersen 

Danmark 
med i nyt rum- 
projekt 

PARIS (AP) 

NASA og den europæiske rumfarts¬ 
administration (ESA) er blevet enige om 
en fælles international solpol-mission 
(ISPM), som efter planen skal indledes i 
1983. 

Missionen, der omfatter to rumfartøjer, 
har til hensigt for første gang at iagttage 
Solen fra perspektivet over Solens polom¬ 
råder. 

Projektets væsentligste formål er at for¬ 
bedre den videnskabelige viden og forstå¬ 
else gennem udforskning af Solen og 
dens omgivelser ved hjælp af undersøgel¬ 
ser af Solens struktur og stråling som 
funktion af breddegraden fra Solens æk¬ 
vator til dens poler. 

Andre formål er at udforske rummet 
mellem planeterne under den indledende 
fase mellem Jorden og Jupiter, og Jupi- 
ters magnetosfære under passagen af 
planeten. 

Ifølge aftalen skal NASA og det 11 med¬ 
lemmer store ESA hver bidrage med et 
rumfartøj. ESA skal blandt andet også bi¬ 
drage med mandskab til styring af ESA- 
rumflyvningen og databehandlingen på 
det amerikanske anlæg. 

Ud over ESAs deltagelse skal Vesttysk¬ 
land, Storbritannien, Frankrig og Schweiz 
bidrage med eksperimenter til missionen. 
Danmark, Sverige, Holland og Canada 
deltager også på videnskabeligt plan. 

Berlingske Tidende 
2. april 1979 


¥ ¥ 


UFO-79 

afholdes i perioden den 21.-27./7 1979. 
Nærmere oplysninger om arrangementet 
kan fås ved henvendelse til: 

Bent Eriksen 
Avlsbrugervej 23, 2. tv. 

7000 Fredericia 

eller: 

Jens-Henrik Glintborg 
Skibhusvej 61 B 1. th. 

5000 Odense C 

Tryksagsporto (kr. 1,30) til forsendelse af 
program bedes vedlagt. 


GAIRY 

I sidste nr. af UFO-NYT fortalte vi, at Sir 
Eric Gairy, der som premierminister for 
Grenada har bragt UFO-spørgsmålet frem 
inden for FN, var blevet styrtet som stats¬ 
chef. 

De af læserne, der ønsker at stifte nær¬ 
mere bekendtskab med begivenhederne 
på øen og Gairys virke, kan bl.a. i TIME for 
den 2. april 1979, side 16, finde en - dog 
for Gairy lidet flatterende - omtale heraf. 

OH 


The Federal German Republic UFO- 
research organization CENAP is looking 
for serious researchers and interested 
persons who master the German langua¬ 
ge and are ready for Communications. 
Piease write to: 

Werner Welter, 

Eisenacher Weg 16, 

D-6800 Mannheim-Vogelstang, 
West-Germany. 

UFO-kongres 

og en uges ferie i London! 


Nu er der mulighed for at nyde en hel uges ferie i London i august kombineret med deltagelse i en 
international 2-dages UFO-Kongres! 

En af Englands ældste og største UFO-organisationer — BUFORA — har trommet en række 
internationalt kendte UFO-forskere sammen til en 2-dages UFO-Kongres den 26. og 27. august 
i selve London. 

Kongressen vil uden tvivl blive en deltagelse værd, men da mange af UFO-NYTs læsere uden 
tvivl vil synes, at det er fordyrt at tage til England for kun 2 dage, kan SUFOI gennem rejsebureauet 
UNISOL og hotelkæden Grand Metropolitan Hotels nu give sine medlemmer et virkelig godt tilbud: 
1 ugesophold på hotel i London samt deltagergebyr betalt til Kongressen for kun 

Kr. 1620,— pr. person 

Rejsen foregår med fly med afrejse fra Kastrup fredag d. 24. august. Indkvartering vil ske på dobbelt¬ 
værelser, og prisen inkluderer morgenmad på hotellet, så man er frit stillet resten af dagen. 

Blandt UFO-Kongressens foredragsholdere skal bl.a. nævnes dr. J. Allen Hynek, chef for Center 
for UFO Studies i USA, en mand der næppe behøver yderligere introduktion blandt UFO-NYTs 
læsere. Det vil uden tvivl blive en oplevelse både at se og høre J. Allen Hynek, der i dag nok er 
den mest omtalte og respekterede UFO-forsker i Verden. 

Dr. Leo Sprinkle fra USA er en anden deltager, bl.a. kendt for sine undersøgelser af »Nærkontakt 
af 3. grad«-tilfælde. Edvardo Russo kommer fra Italien og skal fortælle om UFO-ernes optræden 
på den italienske himmel i 1978, ligesom Vincente Juan Ballester Olmos fra Spanien vil tage sig 
af fænomenet under de spanske himmelstrøg. 

England — dvs. BUFORA — er på kongressen repræsenteret med nogle af sine bedste UFO- 
forskere, og de her behandlede emner vil spænde fra dataindsamling og bearbejdning over 
BUFORAs undersøgelsesmetoder til sammenligning af en række af de bedste nærobservations¬ 
beretninger. 

Der er andre spændende ting på programmet for de to dage — der nok vil rumme mange nye 
og spændende synspunkter vedr. nærkontakt-observationer — og der kan da specielt nævnes 
forevisning af dokumentar-film samt besøg på det berømte London Planetarium. 

Kongres-programmet afsluttes den 27. august kl. 18.30, hvorefter man som deltager i SUFOIs 
London-arrangement har yderligere det meste af en uge til at se London og foretage diverse indkøb. 

Udnyt denne chance til at kombinere ferie og UFO-interesse og oplev en meget spændende 
UFO-kongres med internationale deltagere. 

Vil De med — med én eller flere ledsagere — så indsend slippen fra annoncen på modstående 
side til 

SUFOI, Postbox 6,2820 Gentofte. — Mærk kuverten »LONDON« 

Hvis De er ked af at klippe i bladet, kan De indsende Deres tilmelding på et stykke brevpapir 
med teksten »Ja, vi/jeg tilmelder os/mig UNISOLs rejse til London« og anføre navne og adresser 
på deltagerne. Husk at mærke kuverten, der skal sendes til SUFOI med »LONDON«. 

Tilmeldingerne registreres og videresendes til UNISOL, der derefter vil kontakte deltagerne di¬ 
rekte med yderligere rejse- og konfresoplysninger. Som sidste tilmeldingsfrist er foreløbig sat 
den 14. juli 79. 

/FL.A. 

Tag med UNISOL til Den 1.internationale 
UFO-kongres, der afholdes i London fra 
d. 26.-27. august 1979, hvor de største UFO- 
eksperterfra USA og Europa vil være 
til stede. 

Afrejse med UNISOL fra København 

d. 24. august, og De bliver indkvarteret på det 

velkendte Hotel Washington. 

1 uges ophold kr. 1495,- samt for deltagelse 
i kongressen kr. 125,- ekstra. 


r Ja, jeg vil gerne tilmelde mig til UNISOL’s 
rejse til London til UFO-kongres: 

Navn_ 

j Adr_ 

Kuponen sendes til bladet. Mærke: London 

TV-program 
for døve 


I februar måned producerede Sven Cordes for 
DØVEFILM i København et 15 minutters TV-pro¬ 
gram om UFOer. 

I programmet fortæller 5 unge døve på tegn¬ 
sprog om nogle af de UFO-oplevelser, de selv 
og deres nærmeste har været ude for. Desuden 
vises UFO-film og fotos, ligesom SUFOIs formand 
civilingeniør Flemming Ahrenkiel interviewes om 
SUFOIs arbejde. 

Ideen til programmet stammer oprindeligt fra 
unge døve UFO-interesserede, der derfor imøde- 
så produktionen med forventning. 

TV-programmet distribueres via video-kassetter 
til døveinstitutioner landet over, ligesom det na¬ 
turligvis findes i SUFOIs arkiv. 

OH 


Sats & montage, Svendborg, tlf. 09 • 21 39 46 


